
Odgoj djece je jedan od vrlo važnih zadataka po¬ 
vjerenih roditeljima i učiteljima. Osobito je majkama 
povjerena dužnost, da nježnom brigom, ljubavlju i 
mudrošću polože zdrav i čvrst temelj dječjem značaju, 
njegovom tjelesnom i duševnom zdravlju, na koji će 
škola moći uspješno nadograđivati, razvijajući skladno 
sve fizičke, moralne, duševne i umne sposobnosti dje¬ 
teta, pripremajući ga na taj način za korisnu i uspješnu 
službu u domu i narodnoj zajednici kojoj pripada. 

Mnoge su opasnosti, koje prijete djeci i mladeži, 
da ne postignu onaj životni cilj, onu visinu odgojnog 
ideala, koji bismo željeli da postignu. Pisac nas u ovoj 
knjizi otvoreno upozorava na sve te opasnosti i poka¬ 
zuje pravi put, kojim treba ići, ako želimo da naš trud 
ne bude uzaludan. Majčino oko treba da je uvijek 
budno, a majčina ljubav nepresušiva. Ljubav daje snagu 
za ispunjavanje obiteljskih i narodnih dužnosti. Pisac 
naglašuje sugestiju majčinog primjera, njeno tiho dje¬ 
lovanje i njen pobjedonosni utjecaj na zdravlje i značaj 
djeteta. 

Ova knjižica nije suhoparno teoriziranje o odgoju. 
Ona je pisana na temelju naučnog ispitivanja i bogatog 
iskustva. Zato su i savjeti, koje pisac daje majkama, i 
svima, kojima je povjerena visoka zadaća uzgajanja 
djece, skupocjeni, a jasnoća ralagnja i nježna majčina 
ljubav, kojom je prožeto djelo, čine ga zanimljivim i 
uvjerljivim. 

Moja je želja, da hrvatske majke s ljubavlju prigrle 
tu knjižicu — dar ljubavi — jer će u njoj naći jaku 
moralnu podporu za ispunjavanje svoje roditeljske 
dužnosti, koja im je od Boga povjerena. 

Prof. M. GOLUBIĆ 

Našoj djeci prijete mnoge opasnosti. Sa svih strana 
mame ih iskušenja i poroci. Mnoge majke ispunjene su 
strahom i brigama. One bi htjele sačuvati svoje dijete,, 
ono što im je najmilije, od svakog zla, ali osjećaju vrlo 
dobro svoju nemoć. Ova knjižica želi biti pomoć majci* 
ona joj želi pružiti radost i utjehu u mnogim naporima, 
koje život naših dana nosi sobom. 


OBITELJ 

Najuzvišenije djelo stvaranja odkriva nam se u raz¬ 
lici spolova. Tajna stvaranja ostaje nepromjenljiva. Život 
je jedno čudo. Smrtni ljudi ne mogu nikad obuhvatiti 
riječima to čudo. Sa strahopočitanjem stoji čovjek pred 
čudom života. Razlika u spolovima izjednačuje se u 
braku. Brak je ono, što stvara cjelinu od dva spola. 

Brak je temelj obitelji, a najveća zajednička radost 
je novorođenče. Žena s poštovanjem gleda u svome mužu 
oca svog djeteta, a muž sa zahvalnošću gleda u svojoj 
ženi majku svog djeteta. Od tog časa nastupa nov život 
u tijesnoj zajednici ovih dvaju bića, koja su po svom 
slobodnom izboru sklopili ugovor za cijeli svoj život. 
Zato roditelji trebaju upoznati svoju uzvišenu i svetu 
zadaću: čuvati brak i obitelj kao svetinju, imajući na 
umu, da se rođenjem voljenog malog bića odkriva 
stvaralačka sila Tvorca, i da će taj Tvorac tražiti jednom 
računa od njih. 

U krugu obitelji sve se treba temeljiti na ljubavi. 
Na to nas osobito opominje novorođenče. Još. prije 
njegovog rođenja majka s ljubavlju priprema pelenice. 
Koliko je mnogo potrebno nježne brižljivosti, truda, 
samoodricanja, predanosti, pažljivosti i ljubavi, da bi se 
dočekao novi život! Koliko bi zato trebao biti zahvalan 
odrastao čovjek! U istom duhu trebao bi on uzvratiti 
tu ljubav, kojoj duguje svoj život. 

Kod ispunjavanja dužnosti, koje nameće obiteljski 
život, muž i žena imaju priliku, da se bolje međusobno 

upoznaju i ocijene. Tako se oni razvijaju zajedno, a kad 
postanu otac i majka, onda ili međusobno veže sveta 
odgovornost prema djetetu. Jednome i drugome potrebna 
je osobita snaga, da bi ispunili svoju zadaću. Tu snagu 
daje im ljubav! 

Uistinu, dijete u početku pripada samo roditeljima, 
ali kasnije, izvan obitelji, ono pripada i crkvi i državi. 
Danas pokvarenost najviše vreba mladost. Današnji 
mladić je sutrašnji suprug. A rušenje braka znači rušenje 
obitelji, države i cijelog čovječanstva. Kako vi, majke, 
gledate na ovu opasnost? Tu se radi o vašem djetetu, 
vašem domu i obitelji, onom što je najuzvišenije i 
najsvetije. Jedan narod je uvijek takav, kakve su njegove 
majke. O vi, majke, ustanite u borbu protiv bezbož- 
nosti, jer ona razara i izopačuje! Na vama leže svete 
odgovornosti. Vama je povjereno najuzvišenije blago. 

Mnogi očajavaju gledajući užase naših dana. Ali 
to ništa ne pomaže. Nama su potrebni ljudi i žene, koji 
su odlučni, nepokolebljivi, koji dobro poznaju svoje 
odgovornosti prema Bogu i svojim bližnjima, čistoću 
braka, čuvanje obitelji, bogobojaznost, strahopoštovanje 
pred tajnama života. To je nama potrebno. Tiho djelo¬ 
vanje i pobjedonosni utjecaj nježne i čestite majke su 
danas potrebniji negoli ikada — to je najbolja zaštita 
i okrilje za našu djecu. 

ODGOVORNOST MAJKE 

Odgoj djeteta počinje još prije rođenja. Sveta je 
dužnost majke, da učini sve što može, da bi svoje dijete 
sačuvala od onoga, što može naškoditi njegovom zdravlju 
ili njegovom značaju. Dužnost je svake žene, koja želi 
postati majkom, da živi po zdravstvenim načelima. 
Glavno načelo za održavanje braka, a prema tome i 
načelo žene, koja će postati majkom, jest da živi jedno¬ 
stavno i prirodno . To je za majku najvažnije. Već 
svojom majčinom ljubavlju se ona stara za svoje dijete, 
time što čini sve, što je dobro za njega, a izbjegava sve. 

što bi mu moglo naškoditi. Ljubav olakšava njenu 
zadaću. »Tjelesna snaga, duševno raspoloženje i način 
života majke za vrijeme trudnoće utječe na psihofizičku 
građu djeteta za cijeli njegov život. Budućoj majci se 
preporuča uzdržavanje od mnogo čega, odricanje, samo- 
savlađivanje u mnogim stvarima, a zadaća budućeg oca 
jest, da izbjegava škodljive stvari, neprijatnosti, uzbu¬ 
đenja i žalost, jer bi takva raspoloženja škodila djetetu, 
koje je u toku razvoja. Na ovaj način brak postaje 
škola samoodricanja iz ljubavi prema djetetu i za 
njegovo dobro još prije nego što je ono došlo na svijet«. 
(Dr. Rohđen). 


UPOTREBA OTROVA 

Ne može se poreći, da uzimanje nikotina i alko¬ 
holnih pića mnogo škodi čovjeku. Majka, koja za 
vrijeme trudnoće uzima te otrove, grijesi protiv svoga 
djeteta još prije njegova rođenja . Ona izvrgava opasnosti 
njegovo zdravlje i njegov moral, koji su međusobno 
usko povezani. Razumljivo je, da loša svojstva mogu biti 
i naslijedna. Ali baš zato je dvostruko važnije da isko¬ 
ristimo sredstva, koja su nam dana kao zaštita. Kako 
nam nauka o naslijeđu kaže, alkohol i nikotin škode 
djetetu cak u njegovom začetku . Zabluda je tvrditi, da 
samo pijanica, to jest onaj, koji pije prekomjerno, škodi 
svome potomstvu. Prof. dr. Diihring kaže u svojoj 
»Seksualnoj etici«: »Riječ umjerenost je rastezljiv pojam. 
Čovjek, koga nikad nismo vidjeli pijanog, obično se ne 
može nazvati pijanicom. On poznaje svoju mjeru, može 
vladati sobom i prestaje piti, kad osjeti, da je potrebno. 
Da ovo »uzdržavanje« može škoditi zdravlju djeteta, 
koje će se roditi, o tome ne treba ni govoriti. Ti dobri 
građani, ti patrijarhalni ljudi, koji svakodnevno uzi¬ 
maju svoju određenu mjeru, čašu alkohola, to jest piju 
umjereno, jer ne prelaze određenu granicu, obično 
donose na svijet jedno pokoljenje, koje jasno pokazuje 
znake degeneriran ja«. 

U kolikoj se opasnosti nalaze djeca alkoholičara, 
može nam pokazati slijedeća statistika. Od jednog pija¬ 
nice, koji je umro 1827 godine, u 51 godini svoga 
života, narodilo se 800 potomaka. Najmanje 700 od njih 
bili su kažnjeni po jedanput, 37 bili su osuđeni na smrt, 
a 324 odali su se pijanstvu, i 127 žena prostituciji. Ovo 
potomstvo koštalo je državu preko 400 milijuna Kuna 
za sudbene troškove. 

Da kažemo nešto i o djeci, koja su začeta u pijan¬ 
stvu. Svatko poznaje takva bijedna stvorenja, koja 
duguju život takvom času. Zavodi za umobolne puni 
su njima i uvjerljivo nam govore, da se grijehovi očeva 
osvećuju na djeci. Ni jedna žena ne bi smjela podleći 
takvom momentu, koji može imati teške posljedice za 
njeno dijete. 

Sve ovo pokazuje svakoj majci njenu uzvišenu 
odgovornost, da izbjegava alkohol u svakom obliku. 
Isto tako ona ne smije upotrebljavati nikotin ili duhan. 
Isto je toliko žalosno, kad otac svojim odavanjem alko¬ 
holu i duhanu škodi djetetu, koje treba da se rodi. I 
on, kao i majka, ima istu odgovornost prema djetetu i 
budućem potomstvu; ali ova knjiga napisana je u prvom 
redu za majke. Majka treba da se kod odgoja svoje 
djece sjeti, koliko je važno uzdržavanje za njih i 
njihovo potomstvo, i da ih upozna s time. 

U red otrova spadaju i opijum i kokajin, koji 
takođe mogu strašno škoditi djetetu. Najopasniji od 
njih je morfij. Svi ti otrovi škode djetetu još prije 
njegovog dolaska na svijet, i zato je dužnost svake majke, 
da ih izbjegava. 


SPOLNE BOLESTI 

Druga opasnost, koja prijeti djetetu još prije 
njegova rođenja, jest oboljenje roditelja od kakve 
spolne bolesti: sifilisa, tripera itd. Često puta u ovakvim 
slučajevima lažni stid spriječava roditelje, da se na 
vrijeme liječe . To može biti vrlo tragično po njihovu 


10 




djecu. Zato kad otac ili majka obole bilo od kakve 
bolesti, njihova je dužnost, da se odmah obrate liječniku, 
da bi se spriječilo veće zlo. Razumije se, ako je koji od 
njih obolio prije braka, taj ne bi smio stupiti u brak, 
dok se potpuno ne izliječi. Kad muž ili žena ne bi 
učinili sve, što im je moguće, da povrate svoje zdravlje 
prije stupanja u brak, to bi značilo da ne shvaćaju 
odgovornost prema životnom drugu i prema potomstvu. 
Da bi se dojenčad zaštitila od sličnih oboljenja, neop¬ 
hodno je potrebno da se podvrgnu liječničkom pregledu 
ne samo majke nego i dojilje. 

Alkohol i spolne bolesti stoje u tijesnoj vezi. U 
koliko mnogo slučajeva muž ne bi pošao k zaraženoj 
ženi, da se prije toga nije opio. Razvrat je izvor spolnih 
bolesti. Stoga je potrebno sve više nastojati, da se ne 
upotrebljava alkohol ni duhan, pa čak ni »umjereno«. 
Najveća opasnost za narod i obitelj leži u lakomislenom 
načinu života. Stoga je zadaća žena i majki, da se bore 
protiv navike pijenja alkohola. Mi ne smijemo dopustiti , 
da alkohol truje naša obiteljska ognjišta i da tako ruši 
našu životnu radost. Svaka majka dužna je naučiti, da 
sama pripravlja jevtina bezalkoholna pića. Napori u 
tom pogledu služe dobrobiti obitelji i cijelog naroda. 

UZGOJ I PODIZANJE DOJENČETA 

Uzgoj i prehrana djeteta u prvim godinama života 
jest od sudbonosne važnosti za cijeli njegov kasniji 
život. Vodeći računa o tome, napredni narodi su podigli 
različite ustanove, gdje majke mogu dobiti potrebne 
savjete o podizanju djece. Na taj način je svakoj majci 
omogućeno, da primi besplatan liječnički savjet o sva¬ 
kom pitanju. Tamo može odvesti svoje dijete na liječ¬ 
nički pregled, čak ga može i ostaviti tamo neko vrijeme 
pod liječničkim nadzorom. Tamo ona može dobiti 
potrebne savjete u pogledu prehrane dojenčeta. Zahva¬ 
ljujući tim korisnim ustanovama, mnoge majke se 
oslobađaju teških briga. Svaka bi majka trebala što 

bolje iskoristiti ovakve prednosti. U takvim ustanovama 
liječnik može za vremena otkriti tjelesne dječje nedo¬ 
statke, dok ih majčino oko možda još ne primjećuje. U 
ovakvom slučaju se djetetu može pomoći bez teških 
operacija, dugog liječenja u kasnijim godinama. Stručni 
liječnik može ovdje primijeniti rezultate modernog istra¬ 
živanja na medicinskom području, a preko tih zavoda 
njima se može koristiti najprostija i najsiromašnija 
majka na dobro svoga djeteta. 

U ovakvim savjetovalištima za majke, one dobivaju 
upute o svemu, što je potrebno znati o pravilnom raz¬ 
vitku djeteta. Tu one uče, da je djetetu potreban čist 
zrak, svjetlost i sunce. Dječje igračke trebaju biti takve , 
da se mogu prati , jer je poznato, da dijete meće sve u 
usta. Majka treba privikavati svoje dijete na red, da 
sve čini u određeno vrijeme. Urednost u prehrani igra 
glavnu ulogu u životu dojenčeta. Ako savjesno ispunja¬ 
vamo ova načela, dijete će se razvijati dobro, ono će 
rasti i napredovati. Majčino mlijeko je prirodna dječja 
hrana. Dojenje djeteta je jedna od najsvetijih dužnosti 
majke. Stoga majka treba kod najmanjeg svog oboljenja 
pitati liječnika za savjet, jer to može biti opasno po 
život dojenčeta. Pravilno hranjenje i odgoj dojenčeta 
u prvoj godini života su od velikog utjecaja na cijeli 
njegov život. 

I malo dijete treba biti pod liječničkim nadzorom. 
I ono, kao dojenče, treba se s vremena na vrijeme voditi 
na liječnički pregled. Kasnije, kad počne hodati u školu, 
staraju se o tome školske vlasti. Tako je svakoj majci 
omogućeno, ako surađuje s liječnikom, da sačuva svoje 
dijete od različitih bolesti. Ti zdravstveni, dobro uređeni 
zavodi su blagoslov za djecu i obitelj, 

MORALNE OPASNOSTI 

Ali djeci u doba njihova razvitka ne prijete samo 
opasnosti u pogledu njihovog zdravlja. Naše se doba 
odlikuje time, što je puno opasnosti, koje ugrožavaju 

moralni razvitak djeteta. Dječaci i djevojčice se nalaze 
u opasnosti i potrebna im je posebna pažnja. Dom je 
mjesto, gdje trebaju dobiti odgoj i upute. Iz tog sveti- 
lišta izlaze buduće majke i budući očevi. Državni 
činovnik i duhovni vođa, naučen jak i umjetnik, svi oni 
potječu odatle. Odgoj je glavni čimbenik u životu, a 
duša odgoja je ljubav. Vrijedne stvari treba prikazivati 
djeci kao vrijedne, a nevrijedne kao nevrijedne. Dobro 
treba podupirati, a zlo suzbijati. Bog je dao roditeljima 
njihov roditeljski autoritet. On traži poslušnost. Samo 
tako se može postići željeni cilj. Ista načela vrijede i za 
roditelje. Onaj, tko mrzi stegu, ne može poučavati o 
stezi. 

Načelo odgoja za sinove i kćeri je isto. Oba spola 
su pozvana, da imaju udjela u najuzvišenijim dobrima 
čovječanstva. Oba trebaju postići to, da mogu vladati 
svojim nagonima i oplemeniti i obogatiti svoju dušu. 
Kao što je sigurno, da muž ne može nikada postati 
majkom, niti žena ocem, tako je i to jasno, da svaki 
od njih ima svojih osebujnosti i da svako prelaženje 
prirodnih granica povlači za sobom kaznu. 

ODGOJ 

Kod odgoja se zato treba obratiti pažnja i spolnoj 
razlici. Sama žena ne može postići svrhu odgoja, jer 
čovjek, kao što smo već kazali, uzgaja se za crkvu, 
državu i kraljevstvo Božje. Zato u uzgoju surađuju i ti 
čimbenici. Nove opasnosti pojavljuju se za dijete onda, 
kad počinje hodati u školu i kad na nj stane utjecati 
vanjski život. Do njegovog uha dolaze sada mnoge nove 
stvari i njegovo oko vidi mnogo što, od čega je mogao 
biti sačuvan u roditeljskom domu. Pored autoriteta rodi¬ 
telja, javlja se i autoritet učitelja. Često se u školi djetetu 
ulivaju nova uvjerenja, koja su u proturječju s onima, 
koje je primilo od oca i majke. Zato je neophodno 
potrebno, da se pazi na odnos između roditeljskog doma 
i škole, i da se između njih podržava ravnoteža. 

U Festalocijevoj knjizi »Lienliarđ i Gertruđa« po¬ 
kazana je ta blagoslovljena suradnja između doma i 
škole. Neka bi Bog učinio, da Pestalocijev duh nikad 
ne iščezne iz doma i škole, pa ni onda, kad njegove 
odgojne metode budu zamijenjene drugima, boljima! 
U zadaću majke spada i to, da svoje dijete uzgaja u 
uskoj vezi sa školom. Majka i učitelj ili učiteljica tre¬ 
baju s punim povjerenjem jedan u drugoga raditi 
zajedno na izgradnji dječjeg značaja . 

Istina je, da svi mi ne možemo živjeti izvan kruga 
naših bližnjih. Čovjek je zbog svoje nemoćnosti prisiljen 
da živi društvenim životom. Majka je djetetu prvi 
bližnji. Iz svoga odnosa prema majci, dijete se uči, kako 
će služiti društvu. 


KĆERKA 

Za kćerku je neophodno potrebno, da bude zdrava 
tjelesno i duševno, da bude prirodna, korisna i sposobna 
za poziv žene u obitelji ili u vanjskom zvanju. Kćerka 
treba primiti onaj uzgoj srca i duha, koji će je ospo¬ 
sobiti, da ispuni svoju visoku zadaću kao nositeljica 
uljudbe i morala. Ako je potrebno, da se muški svijet 
oplemeni, da se opći narodni život poboljša, onda je 
potrebno da se otpočne s pažljivim uzgojem ženske 
mladeži. Iako škola obrazuje um mladića za koristan i 
stručan rad, ipak odgoj srca, oplemenjivanje karaktera 
postiže se u najvećoj mjeri utjecajem žene, majke i 
supruge. U potvrdu ovoga navest ćemo riječi jednog 
muža, koji je u svoje vrijeme bio poznat kao liječnik 
i istraživač. To je dr. H. Klenke. On kaže: »Žena uzgaja 
muža nesvjesno, nehotice, primjerom svog morala, svoje 
dobrote, čistoće srca i finoće osjećaja. Ona ukroćuje 
njegov egoizam, strast, naglost i njegovu grubost. Ona 
budi u njemu častoljublje, da pridobije simpatiju i 
poštovanje svoje plemenite žene i goni ga, ne silom, da 
priklanja svoju volju pred ženskim dostojanstvom i bla¬ 
gom vlašću nježnosti. Žena je čuvar dobrih običaja u 

obitelji i ohrabrujući primjer djeci. Jedna plemenita 
djevojka nikad ne će jednog mladića navesti, da padne 
u nemoral ili razvrat, već naprotiv, svojom nježnom 
vlašću pridobit će ga za ono, što je plemenito i lijepo, 
i pomoći će mu, da se u tome jača. Samo je supruga u 
stanju da odgoji muža svojom nježnošću i ljubavlju, 
ljepotom svog moralnog dostojanstva, da ga nauči redu, 
moralu i lijepom životu, a ovo su izvori ljubavi, obi¬ 
teljske sreće, blagostanja i snage jednog naroda«. 

Iako je prirodni poziv žene, da bude supruga i 
majka, ipak je u naše dane potrebno, da djevojka primi 
kakav stručni odgoj. Sve mlade djevojke nemaju moguć¬ 
nosti da se udaju. Razumije se, težnja žene ne treba biti 
da se specijalizira u muškim zvanjima, jer ni jedna žena 
ne može to postići, a da ne pretrpi kakvu štetu. Ako se 
djevojka uda, pošto je završila stručni odgoj, onda će 
ipak imati koristi od znanja, koje je primila u školi. 

Kod odgoja kćerke majka treba obratiti osobitu 
pažnju, da je privikne na red. 

RED 

Uz red ide i čistoća. Ima mnogo mladih djevojaka, 
koje pod skupocjenom gornjom haljinom prikriva u 
nečistoću tijela i duše. Takva žena ne može nikad biti 
prijatna, dostojna poštovanja i ljubavi. U većini sluča¬ 
jeva uz nered i nečistoću ide i lijenost. A baš u teme 
leži početak moralnog pada mnogih djevojaka. Zato 
jedan od vrlo važnih momenata u uzgoju kćerke jest, 
da se u njoj razviju ove osnovne crte. Ništa ne pred¬ 
stavlja toliku opasnost za domaćinstvo i obitelj, a 
zajedno s time i za cijeli narod, kao to, kad žene nisu 
dobre domaćice, nisu štedljive i nisu svi jesne svoje 
odgovornosti. 

RASPODJELA VREMENA 

Jedan od blagoslova cijelog života jest navika na 
pravilnu raspodjelu vremena za rad i odmor. Mlada 
djevojka treba da se privikne, da svoje radno vrijeme 


15 



korisno raspodijeli. To će mnogo doprinijeti razvitku 
njenog cjelokupnog karaktera. Onaj, tko je izgubio 
svoje vrijeme, izgubio je samog sebe. Treba se učiti 
tome, da se pravilno iskoristi svaki časak. To čuva od 
nerada, od mnogih mudrovanja, maštanja i čini život 
dostojnim da se proživi. To je ujedno izvor mnogik 
radosti. Najveće blagostanje leži u radu. Naše snage i 
sposobnosti mogu se razviti jedino radom. Rad je životna 
funkcija. Samo čovjek koji radi, ima pravo da živi. 

I odmor je neophodno potreban. On treba biti 
raznovrstan, prema vrsti rada. Onome, koji mnogo sjedi, 
potreban je odmor u obliku kretanja na čistom zraku, 
gdje može duboko disati. I obratno, kod fizičkog rada, 
koji zamara tijelo, neophodno je potreban odmor u 
obliku mirovanja. Uvijek je potrebno držati ravnotežu, 
da bi se tijelo i duša sačuvali zdravi! 

RADOST U PRIRODI 

Neophodno je potrebno probuđivati u djetetu ljubav 
prema prirodi. Ono treba osjećati radost kad promatra 
prirodne ljepote. To vrijedi osobito za ženu, jer ljubav 
prema prirodi i radost u prirodi čuva je od sentimen¬ 
talnosti i profinjuje njezinu dušu. Ona ne smije biti 
površna promatračica, jer je osobina ženske prirode, 
koja se može usavršavati, da ljepota ostavlja na nju 
dubok utisak, i da ima razumijevanje za nju. Ona treba 
razvijati svoj ukus za ono, što je lijepo. Prava ljepota 
je skladnost, koja ugodno utječe na oko, uho i dušu. 
Grubi ukus otkriva uvijek grubog čovjeka u osjećajima, 
duhu i karakteru. Ljepotu je nemoguće definirati. Jed¬ 
nom je Goetbe kazao: »Što je ljepota? Ja ne znam, ali 
je mogu pokazati«. Manjkanje osjećaja i ukusa za ono, 
što je lijepo, ponižava ženu. 

UKUS 

Nedostatak ukusa za ono, što je lijepo, osobito se 
primjećuje kod oblačenja žena. Ukus za ono, što je 

ijepo, otkriva se u osjećaju zadovoljstva kod proma¬ 
tranja lijepoga, a nezadovoljstva kod promatranja 
ružnoga. Ne može se dovoljno naglasiti, koliko je 
potrebno baš u današnje vrijeme grubosti i izvješta- 
ćenosti razvijati ukus prema onome, što je prirodno 
lijepo. I u ovom pogledu kod uzgoja svoje kćeri majka 
ima pred sobom jedno kulturno područje rada. 

Ukus prema onom, što je lijepo, čini mnoge teške 
trenutke života lakšim, smanjuje teške bolove, umiruje 
dušu. Kad ovo kažem, mislim na muziku. Onaj, koji je 
razumije i proživljava u nutrinji, ima od nje veliku 
korist. Isto vrijedi i za umjetničko slikanje. Koliko puta 
promatranje umjetnih slika izaziva radosti, koje umiruju 
dušu. Pomoću ćutila, koja su podražena vanjskim ili 
unutrašnjim podražajem, stavlja se u pokret duševni 
život, i mi dobivamo različite utiske. »Vrata duhovnog 
života i duhovnog blaženstva jesu ćutila, jer samo kroz 
njih se duša budi iz njene drijemljivosti i kroz njih se 
hrane unutarnji osjećaji. Samo kroz njih se duh penje 
od jednog stupnja razvitka na drugi. Ćutila su zapravo 
oruđa, kroz koja osjećamo prijatnost života; kroz njih 
se uliva blaženstvo i zadovoljstvo u čovječju dušu. Kroz 
njih duh stupa u dodir sa svemirom, kroz njih se on 
jača i stiče veliko iskustvo, uči se da sam stvara svije- 
tove i da nad njima izgrađuje mostove za vječnost. Zato 
koliko su finija ćutila u čovjeka, toliko on ima veće 
uslove za sreću na ovoj zemlji. I ovdje priroda Čini 
čovjeka gospodarem svoje sreće dajući mu mogućnost i 
vlast da puteni uzgoja razvija i usavršava svoje osjećaje. 
Bog je zato dao čovjeku pet ćutila«. Ali ima ljudi, koji 
svoja ćutila razvijaju jednostrano. Ni jedan organ ljud¬ 
skog tijela nije tako nježan i kompliciran, kao što su 
osjetilni organi. Upotreba ćutila ne smije prelaziti 
određenu granicu. Ne smijemo dopustiti, da na naša 
ćutila utječu odviše jaki ili predugi podražaji. Poslije 
rada mora im se dati potreban odmor. Svaki osjećaj 
mora trajati onoliko dugo koliko je potrebno, da se 
njegov predmet reproducira u svijesti. 

Samo na taj način možemo dobiti kroz čutila jasnu, 
potpunu i čistu predstavu o jednoj stvari ili o jednom 
utisku, i vježbanjem u tom pogledu čovjek uspijeva da 
obuhvati i odredi sve dijelove jednog utiska i proma¬ 
tranog predmeta. Ovako se stiče oštroumlje i brzo 
shvaćanje. Jasno i oštro zapažanje putem čutila je temelj 
svakog duhovnog zapažanja i djelatnosti u životu. Visoko 
razvijeni ćutilni organi su prvi uslov za jedan uzvišen 
i plemenit život«. (Prof. Dr. Hartmann). 

Cijeli svijet teži za obrazovanjem, ali zaboravlja 
na prve i najvažnije uslove svakog obrazovanja. Površni 
duh naših dana je mnogo tome skrivio. Sve predodžbe, 
koje dolaze od djelovanja vanjskog svijeta na naša 
čutila, naša duša, koja je jedanput bila njima probu¬ 
đena, može ih ponovo reproducirati bez djelovanja 
vanjskog svijeta. Zato su joj potrebni i neki drugi 
organi, koji leže u mozgu, koji su za razliku od vanjskih 
organa nazvani unutarnji ćutilni organi. Utisak vanjskih 
podražaja možemo uvijek promatrati. Tome služi mašta 
i razum. Tu se čuva skupljeno blago razmišljanja. Sve 
to stoji u vezi s određenim organima. Ova činjenica 
pokazuje nam, koliko je važan uzgoj, da u sebe primamo 
samo takve utiske, koji će iz nutra utjecati na nas samo 
na dobro. Sve zlo, koje smo vidjeli i čuli, ne može 
oplemeniti čovjeka. Loše knjige, loše slike, loša muzika, 
nedostojni, netaktični, dvomisleni razgovori, uvijek raz¬ 
viju u čovjeku samo loš značaj. 

Ovdje moramo spomenuti i opasnosti, koje prijete 
od strane prljave knjige, nemoralnih filmova i mnogih 
modernih šlagera. Majka bi trebala svoje dijete držati 
daleko od tih neprijatelja dječjeg karaktera i njegove 
duše. Uzmimo na primjer gramafonsku ploču. Ono što 
je ona jedanput primila, može reproducirati poslije 
mnogo godina. Isto se to dešava i sa svima utiscima 
primljenim od vanjskog svijeta preko čutila. Oni se 
čuvaju u nutrini i mogu se reproducirati u djelo svakog % 
trenutka. A baš u tome leži velika opasnost. Majka 
treba nastojati, da omogući, kako sebi, tako i svojoj 

djeci, primanje čistih, plemenitih utisaka, da bi tako 
oplemenila svoj unutarnji svijet. 

MORAL 

U našim danima prijeti najveća opasnost moralu. 
I na ovom području žene i majke stavljene su pred 
najveću zadaću. Slobodna shvatanja našeg vremena 
narušila su mnoge granice. Dozvoljene su mnoge stvari, 
koje bi bilo najbolje, da se nikad ne učine. Bez morala 
nemoguće je bilo kakvo usavršavanje čovjeka. Bez 
morala nema prave radosti, uopće ništa, što je čovječno. 
Čovječanstvo ne može opstati bez uzajamne pomoći, bez 
ljubavi, bez morala. »Moral je najljepša veza, koja vezuje 
čovjeka s čovjekom, obitelj s obitelju i cijeli jedan narod 
za opću ljudsku zajednicu. Po njemu se vidi, da je 
čovjek božanskog porijekla, jer čežnja za općim dobrom 
je odlika božanskog duha. Čovjek je predodređen za 
dobro, koje je duboko ukorjenjeno u njegovoj prirodi 
i razvija se u njemu slobodno«. (Dr. M. Schreber). 

Sve ono, što ruši osjećaj stida i morala, ima pogu¬ 
ban utjecaj i mora se odbaciti kao nemoralno. Baš u 
stidu nalazi se moralna odbrana žene, a danas mnogi 
pokušavaju da sruše ovu zaštitu. Moda i kultura, 
pogrješno primijenjeni, povećavaju tu opasnost. Dokle 
god tjelesni odgoj stoji u službi zdravlja i u moralnim 
granicama, dotle ni kršćanstvo nema ništa protiv njega. 
Ali danas, u većini slučajeva, moda i tjelesni odgoj nose 
na sebi pečat bestidnosti. Zato je bolje da nas smatraju 
nemodernim, nego da se povedemo za takvom modom. 
Neophodno je potrebnije podići jaku zaštitu pred po¬ 
plavom neprirodnosti i nemorala, negoli dopustiti da 
nas ona proguta. Čovjek uvijek podliježe ondje, gdje je 
najslabiji. Zato je neophodno potrebno izgrađivati u 
sebi moralnu snagu. To je osobito važno za mladež. 
Današnja kćerka je sutrašnja majka, zato, mila majko, 
uzgajaj svoje dijete ne u duhu taštine, nego stvori od 
njega jednu moralnu silu, jednu izgrađenu ličnost, da 

ne bi poginulo u blatu razvrata. Staraj se zato, da tvoje 
dijete, kad jednom iziđe iz roditeljske kuće, može 
samo upravljati svojim životom. Trebaš ga dovesti do 
poznanja, da skromnost, umjerenost, red, život bogat 
fizičkim i duhovnim radom, vedar, čist i moralan život 
je jedini temelj za pravu sreću. Ono, čemu se čovjek 
navikne u svojoj mladosti, ima najdublji i najjači 
korijen. Čovjeku, koji treba sam upravljati svojim živo¬ 
tom, potrebno je ne samo stručno znanje nego i pravi 
pojam o životu, poznavanje samoga sebe i hrabrost. 
Kako sin, tako i kći trebaju steći uvjerenje, da su 
članovi jedne velike ljudske zajednice, svoga naroda i da 
tek onda mogu biti pravi ljudi, kad se spreme za opću 
narodnu službu, a ne za služenje svome ja. 

Religija, razum i osjećaj časti jesu tri stupa, koji 
održavaju život na ovom području. To su tri temeljna 
kamena na kojima se treba izgrađivati život mladog 
čovjeka. Dokle god oni ostanu stupovi u životu djece« 
sve dotle bujica života ne će moći izazvati katastrofe 
u njihovom životu, iako će možda uspjeti da im nanese 
prolaznu štetu. U ovakvom slučaju oni će kroz njene 
navale postati još otporniji. Ovi osnovni principi se 
razvijaju i jačaju u toku samog života, kad ono, što 
traži religija, razum i osjećaj časti, bude sprovedeno u 
djelo moralnom silom, nepokolebljivom voljom i stvara¬ 
lačkom snagom. Opredjeljenje jednom životnom pravcu 
izlazi iz nutrinje, a snaga raste samom upotrebom. Ako 
se dijete uzgaja u ovom duhu, onda će mladi čovjek, 
osobito kćerka, imati u sebi oružje, pa čak i ako dožive 
kakav moralni pad, ipak će moći da idu pobjedonosno 
kroz ovaj život. Opasnosti su velike. Profesor dr. Mayer 
piše u svojoj knjizi »Misli o modernom moralu spolova« 
(str. 51.) slijedeće: »Jedna druga karakteristična crta 
novog tipa djevojaka je pomanjkanje duše i morala. 
Mjesto duše pojavilo se nešto drugo: cigareta, ples, 
slikokaz, krugoval, šport, natjecanje, balovi, filozofiranje, 
samovoz! Ovim stvarima bavi se najviše slobodoumna 
mlada djevojka. Zato kao tragično oplakivanje zvuče 

riječi pjesnika Kolbenheyera, koji pita: »Da li su sile 
duše, srca i uzvišenog duhovnog osjećaja manje potrebne 
čovjeku od sila športom odgajanog tijela?!« Nekada 
tako cijenjeni tip mladih djevojaka, djevojaka dobre 
duše, punih osjećaja, koje su bile nalik na miris netaic- 
nutog cvijeta, u današnje doba izgubile su mnogo od 

svoje vrijednosti«. _ 

Roditeljska kuća je jedva u stanju sačuvati djecu 
od različitih štetnih utjecaja, koji uskrsavaju ispred 
njih u ovom ili onom pogledu. Neophodno je potrebno 
da se djeci dade pravi pojam o moralu i stidljivosti. 
Božja stvorenja su puna zdravlja, snage, sposobnosti i 
ljepote. Zato je dobro da se uzgajaju ta svojstva. Čovjek 
je izašao iz same Božje ruke, stvoren s osobitom lju¬ 
bavlju, kruna stvaranja. Na ovoj zemlji ne postoji ni 
jedno stvorenje, koje bi se moglo usporediti s čovjekom. 
Ali njegovo tijelo mora se oplemeniti samosavlađiva- 
njem, kontrolom duha. Kako je divno malo dijete, 
kako je prekrasna mladež, kako ponekad šija od unu¬ 
tarnje ljepote čak i naborano lice, a kako, s druge 
strane, izgleda izopačeno čovjek, koji je dopustio, da 
njegovim duhom gospodari tijelo! Pogledajte lice jed¬ 
nog pijanice, ili nemoralnog, razuzdanog čovjeka! 

Jasno je, da se ne smije podcijeniti utjecaj vjerskog 
uzgoja. I ako su neki nazvali vjeru uspavljajućim sred¬ 
stvom, opijem naroda, ipak zaslužuje pažnju činjenica, 
da u današnje vrijeme mnogi iskusni i prema vjeri 
ravnodušni istraživači na seksualnom području nagla- 
šuiu, da prava vjera potiskuje seksualnost i ograničava 
je, što se može dokazati i statistikom. Na kongresu za 
seksualnu reformu u Kopenhagenu priznao je čak i 
berlinski seksolog Hodann u svojoj raspravi »Seksualna 
kriza moderne mladeži« blagotvorni utjecaj vjere na 
održavanje morala. I ostali članovi kongresa priznali su 
u glavnom, da velika zasluga za održavanje morala pri- 
pada vjerskom uzgajanju. Na jednom drugom kongresu 
liječnika pozvani su bili i predstavnici različitih vjero¬ 
ispovijedi i zamoljeni, da i oni surađuju na narodnom 

zdravlju zajedno s liječnicima, jer vjerski odgoj ođklanja 
mnoge bolesti, koje liječnici mogu teško izliječiti. 

I državnici priznaju vrijednost vjere. Mussolini je 
pozdravio podizanje vjerskog duha u Italiji i kao cilj za 
svakog pojedinca postavio je: biti bolji talijanski gra¬ 
đanin, jer, prema njegovim riječima, onaj je bolji 
građanin, koji ispunjava svoje dužnosti prema Bogu.. 
(Suddeutsche Zeitung, od 1. listopada 1929., br. 458.) 

TJELESNI ODGOJ 

Pravi odgoj obuhvata cijelu ličnost. Prema tome,, 
tjelesni odgoj je samo dio odgoja. Šport ne čini čovjeka 
pravim čovjekom, nego značaj. Sve u čemu se pretjeruje 
škodi razvitku ličnosti. Potrebno je mnogo mudrosti, 
da bi se u današnje doba dovelo sve u red. To je osobito 
važno u pogledu uzgajanja kćeri. Treba doći dotle, da 
se sve duševne vrijednosti razviju savršeno skladno. 
Načelo kod tjelesnog odgoja kćerke kupanjem, plivanjem, 
tjelesnim vježbama, igrama itd. treba biti da se ne pređe 
granica dozvoljenog. 

Ako ne pazimo na ovo načelo, osobito će stradati 
žena. Govori se o prefinjenosti, o savremenim težnjama, 
privikava se gaženju granica i nimalo se ne obraća pažnja 
na to, kako se polako, ali sigurno, sve više tone u neči¬ 
stoću i nemoral. Kod uzgajanja naših kćeri ne obraća 
se dovoljno pažnje na to. Unutarnja moralna sila treba 
da se poveća s povećanjem vanjske opasnosti. Žena treba 
biti više upućena na svoju nutrinju i više djelovati onim, 
što jest, negoli onim, što čini. U tome se krije utjecaj 
i dostojanstvo žene. Na ovaj način žena će biti i mužu 
u braku dobra pomoć. Goethe naziva ovakvo stanje 
svetim mirom žene. U naše nespokojno vrijeme, vrijeme 
žurbe, ovo je sigurno nešto od velike važnosti i poželjno. 
Danas su potrebni primjeri i pouke. »Ono, što nam je 
u svako vrijeme najpotrebnije, jesu dostojne žene, kao 
nositeljice i čuvateljice morala. Potrebne su nam žene, 
koje će nas stalno poticati na ono, Što je plemenito. Ali., 

na žalost, to nisu moderni tip žena, koje su više nalik 
na muškarca, koje obaraju prirodne razlike spolova, jer 
svaka kultura počiva na razlici u spolovima«. (Eberhard). 

Zato su potrebne žene sa neizopačenom, pravom 
prirodnom ženskošću, uzvišenim svojstvima, toplim srcem 
i dubokom dušom. Potrebno je dalje da se iznova ljubav 
postavi na njeno prijestolje, ali ona ljubav, koja obuhvata 
cijelog čovjeka, a ne samo jedan njegov dio. To je ljubav 
koja žrtvuje sebe za druge, a ne ona, koja zloupotreb¬ 
ljava druge radi sebičnih ciljeva. 

»Između žena nama su prije svega potrebne majke, 
koje poučavaju svoje djevojčice, koje opominju svoje 
dječake i koje slušaju njihovi muževi. I kad tko kaže: 
»E, takve su današnje djevojčice!« onda treba odgovoriti, 
da su današnje djevojke takve, kakvim su ih načinile 
današnje majke. Dostojanstvo i vrijednost majke treba 
se iznova uzdići visoko, jer iz toga proističe produženje 
obitelji i produženje svijeta«. (Prof. dr. Mayer).. 

»Rane rata nanio je muz, a žena ih treba izliječiti.« 
(Sellheim). 

Ludewik Finckh kaže: »Volim vas majke. Vi ste 
kraljice djece, kraljice ljudi.« Dao Bog da sve majke 
budu svijesne ove svoje kraljevske misije i ovog kra¬ 
ljevskog dostojanstva, i da to pokažu osobito u uzgajanju 
kćeri za dom, za zvanje, za brak, za obitelj i cijeli narod! 

SIN 

Dosad smo se bavili dosta opširno uzgajanjem kćeri. 
Sada trebamo kazati nešto o uzgajanju sina. Mladić se 
tre”ba uzgajati za drugu zadaću, njega život stavlja pred 
druge napore. On je drukčiji od žene. 

Sila, koja goni mladića naprijed tjera ga u mnoge 
teškoće. I za njega je važno da se razvija u jednu savr¬ 
šenu ličnost; da prestane bili osoba, već da postane lič¬ 
nost. I dječaka treba uzgajati s ljubavlju za službu dru¬ 
štvu, narodu. U njemu se trebaju razvijati sposobnosti, 
da se može prenijeti u položaj drugih. To je neophodno 

potrebno za uzgajanje volje i za pobjeđivanje sebičnosti, 
koja je svojstvena muškarcu. Svrha uzgoja treba biti da 
se mladić razvije u pravog muža. A kakav je pravi muž? 
Uvdje ćemo navesti nekoliko riječi đr. Liertzea: »Ener¬ 
gija muza nije ništa bez nježnog saosječaja prema ženi. 
Sva njegova ponosna moć nema vrijednosti bez duha 
samoođncanja. Najveća čast muža dolazi tek onda do 
izražaja, kad umije pokazati svoje kavalirstvo. Kava- 
irstvo je zapiavo. sjedinjenje moći s nježnošću, mužev- 
nosti s materinskim osjećajem. Čovjek treba znati, da 
je samoođncanje kao i samosavlađivanje zakon svemira, 
i da se prava ljubav sastoji u dobroti i plemenitosti. 
Saosjecanje ni u kom slučaju ne ponižava pravu 
muzevnost. 

• . S T e 11 na j ( iubljem smislu nazivamo kavalirstvom 
m unutarnju silu. To iziskuje kulturu duše. 

nlađi čovjek postaje pravim mužem samo oslobođa- 
vanjem od sebičnosti, očišćenjem od niskih strasti, 
pobjeđivanjem taštine. Ova tri preobražaja njegove 
prirode oslobađaju ga triju glavnih crta nemuževne 
slabosti. Borba protiv sebičnosti izgoni strah za svoje ja, 
koje je najdublji uzrok svake vrste straha i nekarakter- 
nosti. Borba protiv strasti je početak borbe protiv svake 
vrste ropstva. Borba protiv želje da se drugima dopada 
je početak borne protiv svake taštine, slavoljublja, straha 
od ljudi i protiv onog neprijatelja, koji čini muža robom 
tuđeg mišljenja. To je danas čest slučaj, i to baš kod 
muškaraca, koji po vanjštini izgledaju vrlo muževni. 
Uno, sto se često naziva jednostavnim i što je pravi 
dokaz triumfa jednog samostalnog karaktera nad općim 
povođenjem za modom, to je najsigurniji dokaz prave 
muzevnosti. Ali ovi unutarnji uspjesi ne postižu se 
tjelesnim uzgajanjem ili vježbanjem. Naprotiv, u rnno- 
girn sportovima se krije naročito iskušenje za neiskusnu 
mladež, da se opija slavoljubljem i da pokazuje samo 
vanjsku snagu. Opijanje tim vanjskim uspjesima odu- 
zima im sve vrijeme i ne dopušta im da vide svoju 
nezrelu muzevnost, neizgrađenu samostalnost, nesposob- 

nost da budu potkrepa drugima i nedovoljna odlučnost 
i postojanost u pogledu savlađivanja svojih strasti. Tako 
se onda javljaju oni nezreli, neuravnoteženi tipovi 
muževa, koji pokušavaju da svojom vanjskom grubošću 
prikriju pomanjkanje prave muževnosti kod sebe. Jed¬ 
nom riječi, ništa ne bi bilo sudbonosnije za temeljno 
uzgajanje karaktera naše mladeži i prave muževnosti, 
nego baš to, što se danas fizičkom odgoju daje izvanredno 
velika važnost«. (Dr. Forster). 

Ovi skupocjeni redovi pokazuju nam što je naj¬ 
važnije kod uzgajanja sina — istina, stega, duša. Priro¬ 
doslovac Hurley je ovako definirao uzgoj muškarca: 
»Jedna silna volja upravljana nježnim srcem«. A jedan 
drugi izražava to isto riječima: »Prava muževnost znači: 
jaka volja upravljana budnom savješću«. 

Kod uzgajanja sina najglavnije je to, da se ospo¬ 
sobi za uspješnu životnu borbu. Mlada djevojčica treba 
se uzgajati za materinstvo, dječak za zaštitu slabih. Ide 
li usporedo s time i školski odgoj i održava li se briž¬ 
ljivo jedan prirodan i zdrav način života, zdrava hrana, 
izbjegavanje svih otrova, naročito alkohola i nikotina i 
svega onoga što škodi zdravlju, tada obitelj i narod 
imaju najbolje izglede da dobiju prave ljude za službu 
bližnjima, narodu, a to je najvažnije! 

SMISAO ZA DOBRO 

Jedna velika pomoć u životu jest osjećaj za ono što 
je dobro. Pored neophodnog znanja, kako sin tako i kći 
moraju se učiti dobrom i pravilnom ophođenju. Mnogi 
vanjski oblici su simbol unutarnjih principa. Vrlo je 
važno da djeca nauče to, da je u svemu potrebno postu¬ 
pati taktično. Taktičan čovjek se nikad ne će namjerno 
isticati, već naprotiv, svaka stvar, koja se nameće, njemu 
će biti neprijatna. Izvor dobrog vladanja i ophođenja 
jest nesebičnost. 

Kod uzgajanja odmah u početku treba paziti na to, 
da se uguši svaka želja za isticanjem, pa makar se to 

činilo i neprestanim govorenjem. Kako se neprijatno* 
osjeća svaki putnik u vlaku, kad se neki od putnika 
razgovaraju tako glasno, kao da su sasvim sami. To je 
znak, da im nedostaje osjećaj za taktičnost. Čovjek bez 
osjećaja taktičnosti ne obraća pažnju ni na što. Isto tako- 
treba se u djetetu usađivati i to, da se ne prikazuje 
drukčijim nego što je u istinu. 

Poštovanje drugih, strahopoštovanje pred odra¬ 
slima, pred ljudima od autoriteta treba imati u vidu kod 
uzgajanja. 

Mnogi dječaci govore, kad ih nitko ne pita, izraža¬ 
vaju slobodno svoje nezrele misli pred odraslima, a često 
i pred svojim učiteljima. Nije li ovo dokaz rđavog 
uzgoja? Baš ta želja za izjednačavanjem s drugima, sta¬ 
rijima, dovodi do mnogo teškoća u životu. Koliko se god 
svatko trudi, da u svom ophođenju s drugima izbjegne 
nesuglasice, toliko će lakše rješavati svakodnevne zadaće. 

I djeca su dužna naučiti da poštuju dostojanstvo 
čovjeka kod drugih. Upravo na tom području se javljaju 
najveći sukobi. Dijete se treba truditi da brani ne samo 
svoje pravo nego i pravo drugoga. Svatko treba biti gotov 
da se žrtvuje za bližnjega. Mnogi neznatni događaji u 
životu djeteta pružaju mu mogućnosti, da se vježba 
u tome, a u kasnijem životu svi sukobi trebali bi se 
rješavati po tom načelu. Samo to je vrlo teško, skoro i 
nemoguće za onoga, tko se nije počeo vježbati u tome 
još u djetinjstvu. »Takva ljubav je sveza savršenstva«* 
kaže stara sveta knjiga. Ljubav zna kako se osjeća drugi. 
Ljubav saosjeća s drugim. Ljubav razumije drugoga. 
Bog je ljubav. Da bi se u čovjeku obnovio Božji lik, 
potrebna je ljubav. Zato ljubav treba biti temelj uzga¬ 
janja, a svrha uzgajanja treba biti ljubav prema Bogu i 
ljubav prema bližnjima. 

Seksualne nevolje našeg vremena 

Živimo u vremenu moralne izopačenosti. Moralna 
pokvarenost u svijetu porasla je do užasnih razmjera. 
Ona je onaj grijeh, koji danas prevladava u svijetu. 
Nikad nije bilo tako teško da se vodi čist život kao 
danas. Sve što vidimo i čujemo utječe na naš spolni 
život. Sve to ostavlja na njemu svoje tragove. Osobito je 
mladež u opasnosti. Jedva sebi možemo predstaviti, 
koliko sotona ima velik utjecaj na tijelo. Sva njegova 
nastojanja upravljena su na to, da otupi naše osjećaje* 
Kad bismo bili prepušteni našim vlastitim snagama, 
sigurno bi nas tok vremena potpuno povukao sobom. 
Ali ovdje nam pritječe u pomoć vjera, koja nas naoru¬ 
žava da bismo mogli pobijediti u ovoj teškoj borbi. Mi 
se možemo oduprijeti sve većem nemoralu samo posluš¬ 
nošću prema božanskim načelima. 

Danas se vrlo mnogo govori o ovim stvarima. Možda 
bi bilo bolje da se o seksualnim pitanjima manje govori 
i piše. S druge strane majka bi trebala biti u stanju da 
pouči djecu u ovim pitanjima. Ona treba baš u ovome 
biti njihova prijateljica. Nemoralnost stavlja mladež 
pred teške sukobe. Kao što je već ranije rečeno, osjećaj 
stidljivosti čini se kao da će sasvim nestati. To bi bilo 
porazno po mladež, jer bi srušilo i tako malu odpornu 
snagu protiv zla. Zato je dužnost odgoja, da utvrdi i 
ojača ova sredstva, koja je Bog dao. Činjenica je, da se 
danas i najskriveniji osjećaji stavljaju na svjetski opera- 
cioni sto. Sve se otkriva pred očima djece, mladeži, pa 
bilo to riječima, knjigama ili slikama. Ovo, razumije se, 
vrlo mnogo otežava zadaću majke. Pa ipak i majka i 
otac dužni su biti vodičima i savjetnicima svoje djece 
na ovom teškom području. 

ODGOVORNOST RODITELJA I UZGAJAČA 

Iz gornjih redaka mogli smo zaključiti da roditelji 
i uzgajači nose veliku odgovornost. O njihovom utjecaju 
ovisi, da li će se djeca razviti u moralno jake ljude ili 
će pretrpjeti u životu brodolom. »Djeca ne mogu razli¬ 
kovati koji duh upravlja njima, zato je dužnost roditelja 
da ih mudro vode i da za njih odlučuju. Oni trebaju 
brižljivo bditi nad njihovim navikama, suzbijati njihove 
loše naklonosti i uzgajati ih, da vole pravdu. Okružite 
svoju djecu dobrim utjecajima, da ne bi sebi tražila 
ulične drugove i da ne bi posjećivala mjesta poroka. 
Mi ne možemo izvršiti plemenitije djelo i učiniti društvu 
veće usluge, nego li brižljivo uzgajati djecu, ulivati u 
njih riječima i djelima dobra načela , jer čist život i 
iskreni postupci pomoći će im najbolje da izvrše svoju 
zadaću u svijetu. Tko u život ulazi s nepokolebljivim 
načelima, taj će biti u stanju da iz njega izađe neoskvr¬ 
njen od svih moralnih pokvarenosti. Svaki postupak 
roditelja otkrit će se kasnije u životu djece«. (E. G. V.) 

Djeca se trebaju naoružati za borbu protiv nečistoće 
i podlosti. Kod djece treba podržavati čiste misli izbje¬ 
gavanjem svega onoga što budi i podražuje ćutilnost. 
Čim se jedanput u djetetu pojave prve nečiste predstave, 
one se vrlo lako mogu pretvoriti u djelo. Tada je dijete 
u najvećoj opasnosti da postane rob strasti. I ovdje 
kršćanski uzgoj daje najbolje rezultate. On daje ne samo 
pouke, ne samo znanje, nego može dovesti do izvora 
snage. »Blago onima koji su čistog srca, jer će Boga 
vidjeti.« Duboka ozbiljnost ovih riječi, izgovorenih na 
gori blaženstva, upućuje nas na veliku odgovornost 
roditelja i uzgajača' u tom pitanju. 

ČISTOĆA BRAKA KAO PRIMJER 

Ništa u životu djeteta ne utječe na njega tako snažno 
kao primjer roditelja. Dječja duša može se usporediti 
s nježnim cvijetom, koji može napredovati samo na 

čistom zraku i sunčanoj svjetlosti. Sve nečisto oko dje¬ 
teta truje njegovu dušu. 

Naviknu li djeca još u mladim godinama da žive u 
čistoj atmosferi, ona se ni kasnije ne će dobro osjećati 
u nečistoj sredini. Ali kako je danas? Nije li baš brak 
često ono mjesto, koje skriva najgore grijehe? Kod 
takvog života spolne naklonosti uskoro uzimaju nadmoć 
nad duhovnim sposobnostima. A takav karakter predaje 
se u naslijeđe i djeci. U ovakvom slučaju nemoguće je, 
da se djeca uzgajaju u čistoći. Koliko često se djeca u 
kasnijem životu sjećaju loših riječi i postupaka roditelja! 
Zato koliko pažljiviji trebaju biti roditelji u svome 
životu, ako ne žele da ih jednoga dana okrive njihova 
djeca. Ali idealan brak moguć je samo onda, ako se 
supruzi dopunjuju uzajamno, ako jedan raste kroz 
drugoga i tako oboje postaju jedno. Svrha braka je naj¬ 
prije održanje roda. Zbog razvića djeteta prije rođenja, 
zbog nemoći žene za vrijeme trudnoće, muž je zaštitnik 
obitelji. U tome leži temelj jednoženstva. Žena je ona, 
koja održava rod, muž je zaštitnik i tako se u braku 
krije jedan sveti prirodni zakon, koji onemogućuje 
razdvajanje. Brak je ono područje na kome se muž i 
žena mogu razvijati, jačajući se i dopunjujući se uza¬ 
jamno, što mnogo pomaže dobrom i pravilnom uzgajanju 
djece. Oba supružnika, baš s ove točke gledišta imaju 
svetu dužnost, da brak učine što više skladnim. Što se 
tiče spolnih zahtjeva muža, on treba uvijek imati na 
umu, da je brak jedna zajednica i da stoga svaki dio 
ima jednaka prava. Navika muža da nameće ženi svoje 
sebične želje, često je grob braku. Baš u ovome muž 
ima prilike, da se uzgaja i razvija pravilno. U tome će 
mu pomagati osjećaj lične odgovornosti. Odrasla u 
pravoj kršćanskoj obitelji, djeca će kroz cijeli svoj život 
pa čak i poslije smrti svojih roditelja osjećati blago¬ 
slove dobrog utjecaja roditeljskog doma. U trenutcima 
ozbiljnih odluka i kao ljudi sjećat će se dobrih primjera 
roditelja i odlučit će se uvijek za ono, što je dobro. 

SPOLNO RAZVIĆE DJETETA DO NJEGOVE 
ZRELOSTI 


Najteža je zadaća govoriti o tom pitanju. Ono je 
tako puno odgovornosti, tako osjetljivo, tako važno, tako 
duboko kao ništa drugo u životu. Žele li roditelji biti 
mudri učitelji svoje djece, onda moraju biti sami dobro 
poznati s ovim pitanjem. Samo tako bit će u stanju da 
razumiju potrebe svoje djece, samo tako će moći da im 
pomognu. 

Čovjek nosi u sebi dva jaka instinkta: nagon samo¬ 
održanja i nagon održanja vrste . Prvi se pokazuje još 
odmah poslije rođenja; dijete odmah otkriva svoju 
ličnost. Osim njega u početku, nesvjesno, javlja se i 
nagon za održanje vrste. U vrijeme tjelesnog razvića 
prevladava nagon samoodržanja; to je sasvim prirodno. 
Ali on ostaje na snazi do najdublje starosti. Nagon za 
održanje vrste javlja se mnogo kasnije. Kod neke djece 
i on se javlja dosta rano i to u obliku mnogih nepri¬ 
jatnih i nezgodnih pojava. Ovdje igra veliku ulogu 
naslijeđe ili pijanstvo oca, jer se obično žanje ono, što 
se posijalo. Mnoga djeca nose na sebi to strašno pro¬ 
kletstvo kroz cijeli svoj život. 

Dok se kod životinja nagon za održanje vrste javlja 
samo povremeno , dotle je kod čovjeka drukčije. Čovjek 
u tom pogledu ima potpunu slobodu, zato treba biti 
gospodar svog ćutilnog života. Što se tiče uzgoja u ovom 
smjeru, ta je zadaća dana roditeljima i učiteljima. Svaki 
normalan čovjek nosi u sebi erotičke i seksualne naklo¬ 
nosti. Obratno bi bilo nenormalno. Kad će ove naklo¬ 
nosti doći do izražaja ovisi o hrani, klimi, načinu 
odjevanja, rada i mnogih drugih utjecaja. I ovdje 
naslijeđe igra veliku ulogu. Kod normalnog djeteta prvih 
godina primjećujemo samo sasvim nes vi jesne i neznatne 
prethodne spolne pojave. Ali kasnije, kada se pokažu 
prvi znaci zrelosti, dijete primjećuje, da se u njegovoj 
nutrinji nešto mijenja. Ovo je najvažniji čas psiho¬ 
fizičkog preobražaja djeteta — nesigurnost u spolnom 

nagonu. On se otkriva u obliku neodređenih čežnja i 
nježnih želja. Kod pravilnog razviča čovjeka i njegov 
spolni nagon razvija se pravilno i kasnije nalazi svoj 
put, koji vodi drugom spolu, i tako se ispunjava Božji 
plan: sjedinjenje dvaju bića u cilju održanja vrste. 

Dječak se razvija brže i snažnije od djevojčice. Kod 
žene je želja za čistom duševnom ljubavlju jača od želje 
za spolnim zadovoljenjem. Ljubav muža je zapravo 
drukčija, ona traži, izaziva; dok je ljubav žene stidljiva, 
uzdržljiva, pomiješana dubokom i nježnom odanošću. 
Tako je volja Tvorca: muž treba tražiti ženu. Ta se volja 
ispunjava, kada se dva bića sjedine vezom ljubavi. Zato 
je pojava nagona za održanje vrste u ovom smislu nešto 
bogougodno i sveto. 

SPOLNA IZOPAČENOST KOD DJECE I ODRASLIH 

Rekli smo već da se spolni nagon primjećuje .već 
Lod sasvim male djece. Spolni organi se počinju buditi 
još u trećoj godini. To je početak javljanja nagona za 
održanje vrste. Ali njemu je potreban čitav niz godina, 
dok se podpuno ne razvije. U početku je on za dijete 
nešto nepoznato, jer je ono svijesno samo nagona za 
samoodržanjem, to jest potrebe za uzimanjem hrane. 
Vrijeme, koje se proteže od najranije mladosti pa do 
podpune zrelosti, zove se predpubertetno doba. To je 
doba u kome se polako i postepeno razvija seksualnost. 
A nastupanjem spolne zrelosti počinje treće doba, doba 
zrelosti, koje je najplodnije doba čovječjeg života. 

Kako se ođkriva spolna izopačenost kod djece? 
Često opažamo kod male djece, da ona vole držati svoje 
ručice ispod pokrivača. Ona se igraju svojim spolnim 
organima i tako u najviše slučajeva polažu temelj 
kasnijoj onaniji, samozadovoljenju. Ovo je ozbiljna opo¬ 
mena za svaku majku, da pazi na svoju djecu. Ne 
pomaže li zabrana, onda će majka biti prinuđena, da 
stegne djetetu ručice ili da mu stavi tvrde manžete oko 
(lakata, da ne bi moglo vršiti svoje zle navike. Sisanje 

prstiju, kiclanje noktiju, čeprkanje po nosu i ušima mogu 
biti predznaci onanije. Ovo nam jasno pokazuje, da 
onanizam može imati početak u najranijem djetinjstvu. 
Strašan je procenat onanista među učenicima. Utvrđeno 
je, da 90% učenika onaniraju redovno ili neredovno. 
Oba su spola podjednako zastupana. 

Vanjski uzroci mogu biti svrab, katar i nečistoća, 
a kadkad i mali crvići. Takođe se strašno osvećuje i 
nedovoljno obavještenje djece u tom pitanju od strane 
roditelja i učitelja. 

Pogledajmo bolestan izgled mladog onaniste, jer je 
u ovakvom slučaju zaista u pitanju bolestan izgled. Na 
takvom djetetu prije svega zapažamo laki strah, unu¬ 
tarnji nemir, loše raspoloženje, rasijanost i nepažljivost, 
nešto sjete, neprirodna mirnoća ili usiljena živahnost, 
sve to u namjeri da se prikrije unutarnje nespokojstvo. 
Takva su djeca vrlo razdražljiva. Ona pate od česte 
promjene raspoloženja: čas su vesela, čas sjetna; čas su 
dobra, čas zločesta. Ona nerado odlaze na spavanje, teško 
mogu zaspati, a san im je nemiran i sanjaju strašne 
snove. Na ovaj način mozak ne može dobiti potreban 
odmor. Sutradan su djeca pospana, preko dana mnogo 
zijevaju, a u školi su nepažljiva, mnogo pitaju, a čuju 
samo napol. Isto tako i neki pokreti kao griženje 
noktiju, olovke, pera i čeprkanje u nosu su znaci unu¬ 
tarnjeg nespokojstva. Kod djevojčica se opaža ritmično 
kretanje gornjeg tijela bedara, a kod uspravnog sta¬ 
janja kretanje gornjeg dijela tijela. Ovom se pridružuju 
i teška grižnja savjesti. 

Jasno je, da zbog toga mnoga djeca pretrpe velike 
povrede živčanog sustava, osobito onda, kada mozak 
lako pobolijeva. Ista je takva slika i odraslih onanista. 
Ovdje uz razdražljivost dolazi i samoprijekor, a kao 
posljedica toga i potiŠtenost. Koliko je ranije počeo ona¬ 
nizam, toliko su i teže povrede. Onanizam kasnijih 
godina se često nado vezu je na onanizam ranijih godina. 
U većini slučajeva spolni organi su bili već razdraženi 

Djetinjstvo provedeno u bezazlenoj igri i čistoj obiteljskoj atmosferi 
ima blagotvoran utjecaj na sav kasniji život. 







u početku, i to je bio glavni uzrok za onanizam. Mnogi 
ljudi odaju se ovom poroku i poslije stupanja u brak . 

Duševni onanizam je jedna teška duševna bolest. 
Onaj, tko trpi od te bolesti, tone u nju sa svim svojim 
osjećajima i misli da je nemoguće isplivati iz te neči¬ 
stoće i uputiti svoje misli drugim pravcem. Vrlo često 
ovakvo stanje dovodi do najstrašnije moralne izopače- 
nosti. Često čovjek tu troši svoje najbolje snage i vrijeme, 
a kadkada i svoju ličnost. Dodamo li ovome još neiskazani 
samoprijekor, potištenost i patnju zbog neuzdržanosti, 
koju jadnik ne može pobijediti, i poznanje dobiveno 
putem literature, da je to neizlječiva bolest, onda 
možemo sebi predstaviti sliku duševnog stanja ovakvog 
bolesnika. Onanizam sa svojim pogubnim utjecajima na 
dušu, duh i karakter vodi teškim duševnim bolestima. 
Tako se dolazi do nasilnog onanizma, iako je podpuno 
svijestan njegovih posljedica i njegove poročnosti. Oni, 
koji pate od onanizma i sličnih poroka, često sami pri¬ 
kraćuju svoj život. 

UTJECAJ SPOLNE IZOPAČENOSTI NA ZDRAVLJE 

Onanizam kod djece je često uzrok živčanih rastroj¬ 
stva, loše probave i lijenosti. U kasnijim godinama 
posljedice su bojažljivost, izopačeni spolni osjećaji, pa 
prema tome i nesretni brakovi itd. Najgore pak je to, 
što volja sve više slabi. Zato je od ogromne važnosti, 
da se djeca sačuvaju od te bolesti. 

SPOLNA IZOPAČENOST I VJERA 

Kod religioznih ljudi, koji u svojoj duši imaju 
osjećaj odgovornosti, onanizam izaziva teške unutarnje 
borbe. Često ponavljanje ovih slabosti obezhrabruje 
mnoge, dovodi ih u očajanje i do odpada od vjere. 
»Samo je malo mladeži nepokvareno. Sramne navike 
prevladavaju i doprinose opadanju čovječanstva više 
nego išta drugo. Najveća opasnost za mladež leži u 

pomanjkanju samosavlađivanja. Mnogi ne mogu uvi¬ 
djeti griješnost svojih navika i njihove kobne posljedice, 
jer im je neprekidnim ponavljanjem toga poroka razum 
podpuno zatupio, a živci izgubili osjetljivost, i tako je 
zakržljala i moralna strana čovjeka. Nečiste misli pod¬ 
puno zaokupe čovjeka, i on se ne može usprotiviti 
iskušenju«. (E. G. W.) 

LIJEČENJE TIH POROKA 

Liječenje se uglavnom sastoji u čuvanju tjelesne 
čistoće i u uzimanju hrane koja ne podražuje. Fizički 
rad i odgovarajući odmor su potrebni uslovi za spolni 
uzgoj. Treba izbjegavati preobilnu hranu, koja ima 
odviše bjelančevina, kao i alkohol i nikotin. Mesna 
brana, poslastice i druga opojna pića povećavaju ćutil- 
nost, zato se treba njih odreći. Gunđanje i strogost ne 
mogu pomoći djeci, da pobijede zle navike, već prija¬ 
teljska objašnjenja iznijeta s ljubavlju. Da bi se ođklo- 
nili podražaji, koje može izazvati nečistoća, potrebno je 
svakodnevno pranje cijelog tijela, a osobito spolnih 
organa. Vrlo je važno uredno pražnjenje crijeva, osobito 
prije odlaženja u krevet. Za spavanje preporuča se 
tvrda postelja i ne odviše topli pokrivač. Odijelo treba 
biti jednostavno i ne odviše toplo. Isto tako treba izbje¬ 
gavati ležanje u krevetu, pošto smo se probudili. 

Druga velika pomoć kod liječenja ovih seksualnih 
strasti jest čistoća misli. Treba izbjegavati erotičke priče, 
knjige i dodir sličnog karaktera. Treba izoštriti osjećaj 
odgovornosti, da bi se pojačao osjećaj samopoštovanja. 
Misli treba da se bave samo čistim stvarima, koje ople¬ 
menjuju dušu i duh. 

SEKSUALNO PROSVJEĆIVANJE 

Osjeća se velika potreba za seksualnim prosvjeći¬ 
vanjem. Roditeljima i uzgajačima potrebna je u ovoj 
teškoj zadaći sigurnost. Baš nedostatak osjećaja odgo- 


vornosti često donosi sobom to, da se vrijeme potrebno 
za iskrene i otvorene razgovore kao i savjete, kojima bi 
se pridobilo povjerenje djece, provodi nekorisno. Kad je 
dijete seksualno prosvjećeno, ono postaje mirnije i 
sposobnije, da se uspješno bori protiv moralnih isku¬ 
šenja. Tada nestaju pogrješni pojmovi o seksualnim 
pitanjima. V današnje je vrijeme vrlo važno , da se djeci 
objasni pitanje naslijeđa , kao i štetni utjecaj , koji alko¬ 
hol i duhan vrše na dijete još prije njegovog dolaska na 
svijet . 

Treba isto tako mnogo paziti na ponašanje djeteta. 
Djeca se vrlo lako mogu sablazniti. Kod davanja potreb¬ 
nih uputa djetetu važno je da se njegova radoznalost 
na tom području uputi pravilnim putem. Postavlja li 
dječak pitanja, na njih treba odgovarati realno, ali i 
prema đječakovom uzrastu i inteligenciji. Tako če se 
zadovoljiti radoznalost djeteta, i ono če neko vrijeme 
ostati mirno. Doba puberteta, to jest doba, kad dijete 
postaje dječakom ili djevojčicom, nosi sobom osobite 
opasnosti. Životna kriza donosi sobom čitav niz nepri¬ 
jatnih utjecaja na spolnom području. Današnji život 
grupira ljude, spaja ih. Roditelji i djeca, mladež i slu- 
žinčad, sve je to povezano među sobom. Često to čini, 
da nestane svako uzdržanje i stid. Svaka misao povezana 
je za nečiste slike. Svakoj nevinoj riječi može se dati 
dvostruko značenje. Samosavlađivanje i uzdržanje su 
skoro nemogući. Užasna je činjenica da čak i onda, kada 
se mladež odlučila boriti se protiv tih opasnosti današ¬ 
njeg vremena, ipak još ostaju na njoj njihovi tragovi. 
Ovome u velikoj mjeri doprinosi poražavajući utjecaj 
slikokaza, krugovala, prljave literature i raznih modernih 
šlagera. Sve to podražuje mladež ćutilno. To je dovodi u 
još veće teškoće. Omalovažavanje dostojanstva žene 
putem šlagera i sumnjivih knjiga doprinosi takođe svoj 
dio. Sav rod pati od tih podlih utjecaja. I kazališta daju 
odviše puta komade o brakolomstvu. 

Spolno pustošenje osobito se opaža kod djevojaka, 
koje se kao kućne pomoćnice odaju razvratu. Posljedice 
toga pogađaju sve. Protiv tog sablažnjivog i užasnog 
utjecaja okolnog svijeta majka se mora neumorno boriti 
u domu, i to najviše time, što će učiti svoje dijete, da 
cijeni i voli ono što je dobro. Svaka je majka dužna, 
prije svega, uliti u svoju djevojčicu slijedeće: »Ne do¬ 
zvoljavaj, da te itko dodirne!« Majka treba mnogo pa¬ 
ziti, da ne postavi između sebe i svog djeteta zid šutnje 
u tim pitanjima. Time majka gubi povjerenje djeteta 
i svoj utjecaj na njega. A baš ove dvije stvari su te¬ 
meljni ušlo vi za svaki uzgoj. Majka ne smije dopustiti, 
da dijete bude vezano samo za nju. Igre na polju, u 
slobodi, sa drugovima ravnim njemu stvaraju radost 
djetetu, zamaraju ga i daju mu zdrav san. I ove su stvari 
vrlo važne za borbu protiv najrazličitijih moralnih za¬ 
bluda. Majka treba budno bdjeti nad djetetom, ali u 
pravo vrijeme dati mu potrebni savjet. 

Iz svega dosad rečenog vidimo, koliko je neophodno 
potrebno, da mladež primi potrebne upute od osoba, 
koje su pozvane da daju te upute. Mladež danas vidi (a 
često je i sama pogođena time) rušenje braka i obitelji. 
Čuje nove pojmove: »brak na probu«, »drugarski brak«, 
»vremenski brak«. Sve ih ovo zbunjuje i stavlja pred 
teške probleme. 

Profesor dr. Hugo Selheim kaže u svojoj knjizi 
»Moderne misli o spolnim pitanjima« (str. 45. i 47.): 
»Još jedna riječ o našoj današnjoj mladeži. Danas, kad 
je riječ o spolnim pitanjima, ne smije se izgubiti iz 
vida, da današnji mladići zauzimaju sasvim drugo sta¬ 
novište prema tim problemima. Kod mnogo slučajeva 
drugarstva i prijateljstva između mladih djevojaka i 
mladića glavnu ulogu igra erotički momenat. Zato nije 
nikakvo čudo, da kod tako spontanog ponižavan ja mo¬ 
rala mladi muž ne daje osobitu važnost djevičanstvu 
svoje žene, a i ne treba to tražiti od nje, jer kako bi 
on imao pravo tražiti nešto, što je sam rušio prije stu¬ 
panja u brak! Danas je prostitucija izgubila svoju draž 

2 a mladež, jer je ona zamijenjena takozvanom »slobod¬ 
nom ljubavlju«. 

Religiozno stanovište gotovo svih vjera osuđuje 
strogo drugarski brak. Drugarski brak, kojim se treba 
liječiti spolna potreba današnje mladeži, u mojim 
očima nije ništa drugo već jedna od društva žigosana 
prostitucija u početnom obliku. Ovu istu misao kaže 
jedna žena ovim riječima: »Jedna veza, koja obuhvaća 
ne samo tijelo nego i dušu, ne dopušta nikakve probe«. 

Kako malo prilika ima mladež da bude svjedok 
jednog braka po Božjoj volji. U većini slučajeva spolno 
zlo javlja se kao rezultat pomanjkanja osjećaja odgo¬ 
vornosti i spolne izopačenosti kod odraslih. To je čvor 
odakle treba započeti s rješavanjem problema. A tko 
je za to pozvaniji od majke? 

Ali, kada treba dati upute djeci o tim pitanjima? 
Profesor dr. During kaže u svojoj »Spolnoj etici« (str. 
275.), da broj djece, koja u desetoj svojoj godini nisu 
dobila upute u ovom pogledu, ne smije biti velik. A -tko 
vrši ulogu seksualnog prosvjetitelja? Između ljudi, koje 
je dr. Exner ispitivao: 

4% dobili su upute od roditelja, 

91,5% došli su do saznanja jednim putem opasnim 
po etiku, 

84% bili su obaviješteni od svojih drugova. 

Od ispitivanih muškaraca 79% izjavili su da put 
i način, kojim su bili upućeni u ta pitanja, ostavio je 
na njih rđav utisak kao i na cjelokupni razvitak nji¬ 
hovog daljeg života. To im je dalo povoda o moralnim 
zabludama i o nezdravim naprezanjem za mnoge stvari 
u vezi sa spolnim pitanjima. 

Iz ovoga se vidi koliko je potrebno roditeljsko 
objašnjenje u ovom pogledu. Treba paziti na to, kome 
se daju objašnjenja, djetetu ili mladiću. Nikad se ne 
smije odbaciti pitanja djece kao glupa ili neprilična. 
Na svako pitanje treba odgovoriti stvarno. Objašnjenja 
treba dati prema stavljenom pitanju. Dijete ne će pi¬ 
tati: »Kako se stvaraju djeca?«, nego »Odakle dolaze 

djeca?« Zato svaka majka može odgovoriti, da je ona 
nosila dijete ispod svoga srca. Baš taj odgovor daje djeci 
jedno uzvišeno objašnjenje i ispunjava ih strahopošto¬ 
vanjem. Dijete će poslije ovakvog odgovora biti dugo 
mimo, jer mu je radoznalost zadovoljena. Ali, postavi 
li dijete pitanje »kako«, onda nije lako dati odgovor 
kao na prvo pitanje. U ovakvom slučaju dijete se treba 
uputiti na slučajeve u prirodi. U prirodi ima dosta 
primjera, pomoću kojih se može dati jedno objašnjenje. 
Kadkada djeca i bez prividnog povoda pitaju o početku 
i kraju čovjeka. Tada je potrebno biti pažljiv, da bi se 
odgovorilo otvoreno, ali ipak onako kako se smije go¬ 
voriti djetetu. 

Iskustvo je pokazalo , da sreća ljudi u mnogo slu¬ 
čajeva ovisi o pravilnom seksualnom prosvjećivanju u 
doba djetinjstva. Zato roditelji ne moraju dugo čekati 
sa svojim objašnjenjima, dok djeca ne saznaju mnogo 
što s druge strane, i dok se ne sablazne. Oni trebaju 
shvatiti, kad je pravi trenutak za to, i iskoristiti ga. 

REZULTATI NEUPUĆENOSTI U TIM PITANJIMA 

Profesor Vorel kaže o tome: »Tajne kojima su 
okružene sve ove stvari vrlo mnogo uzbuđuju radozna¬ 
lost djece. Tako ona često dobivaju objašnjenja o tim 
pitanjima s nečiste strane i na vrlo nezgodan način. 
Najgore je to, što su obično objašnjenja u ovakvim 
slučajevima praćena onanijom. Tako se djeca uče ona¬ 
niji i perverznim navikama, pa čak i prostituciji. Nevi¬ 
nost ima osobitu čar za razvratnike oba spola, jer u 
sablažnjivanju nevinog bića oni osjećaju podlo zado¬ 
voljstvo. Roditelji, na žalost, rijetko mogu saznati ko¬ 
liko stoji neupućenost njihovu djecu. Oni ne znaju 
kakve posljedice može imati za njihovu djecu to, kađ 
na naivna pitanja svoje djece o seksualnim stvarima 
odgovaraju raznim zaobilaženjima, ispričavanjima i la¬ 
žima.« 

REZULTATI SEKSUALNOG PROSVJEĆIVANJA 


Kad se dijete pravilno upozna sa seksualnim pita¬ 
njima, njegova radoznalost na ovom području iščezava. 
U pojavama, koje prate doba zrelosti, ono vidi prirodni 
razvoj stvari i ne pati nepotrebno od toga. Tako raste 
i povjerenje djece prema roditeljima. A to je potrebno 
za njihov daljnji razvitak. 

Savjeti mladeži trebaju se davati s velikom ozbilj¬ 
nošću i dubokim osjećajem odgovornosti. Treba ih 
upozoriti, da seksualni osjećaj nije sam po sebi ništa 
nečisto. Mladeži se treba dobro objasniti njihova odgo¬ 
vornost prema društvu. U mladića treba uliti poštovanje 
prema ženi uopće kao prema svojoj sestri ili majci. 
Djevojčicu treba uzgajati u čestitosti. Majka treba svoju 
kćerku uzgajati za brak, a to će učiniti, ako joj dade 
potrebna obavještenja o tome, što je brak, što on traži 
i kakve dužnosti nalaže. Koliko je često baš neupuće¬ 
nost djevojaka bila sudbonosna za njih! I, naprotiv* 
pravilno upućene djevojke kasnije, ako je potrebno* 
povećavaju moral svojih muževa. 

Tako majka u ovo vrijeme moralnog pada stoji 
pred ogromnim zadaćama. Iz nemorala i razvrata da¬ 
našnjeg vremena možemo se podići jedino pomoću 
majke. Majčina ljubav, majčin osjećaj, majčino razu¬ 
mijevanje, majčina pripravnost na žrtvu u stanju su da 
pomognu i preobraze. Neka bi ovi redovi bili pomoć 
mnogim majkama u njihovim brigama i zadaćama na 
području uzgajanja i prosvjete! Neka bi naše majke 
doprinijele tome brineći se o poboljšanju bračnog ži¬ 
vota, poboljšanju obiteljskog života i poboljšanju svog 
života, da bi tako dale djeci prave upute i primjere. 
Njihov trud bit će bogato nagrađen srećom njihove 
djece i blagostanjem cijelog naroda. 

Primjeri pravog odgoja 

»Tihi dom, svetište ljubavi, jest rasadnik 
svega čovječanskog i plemenitog«. 

Koliko sam puta čula riječi: »Nikad ne bih željela 
odgajati mnogo djece! Ah, dosta su mi dvoje mojih!« 
Ili: »Danas je dužnost roditelja, da se brinu za svoju 
djecu, da bi postala bolja od njih, zato što manje 
djece!« »Ne, nikada djece. Ona uvijek vezuju čovjeka, 
zadaju mu mnogo briga; kad bi nam bar tako lako 
bilo kao vama s vašima!« »Što vi radite, da tako lako 
podižete svoju djecu?« 

Dozvolit ću sebi, prije nego što pređem na pojedine 
uzgojne zadaće, da vam predložim ova važna načela. 

1. Glavni temelj uzgoja polaže se u djetinjstvu. 
Prema tome primjeri i iskustva, koja sam skupljala 
tokom godina i koja ću ovdje iznijeti, potječu najviše 
iz prvih dječjih godina. Možda će vam se neki učiniti 
malim i neznatnim, ali su oni sitno sjemenje, koje 
donosi svoje plodove već kad dijete pođe u školu. 

2. Prije nego što želiš drugoga uzgajati, moraš sa¬ 
mog sebe uzgojiti. Nikad ne gubi pred djecom samo- 
savlađivanje, uvijek se savladaj, pa čak i onda, kad 
imaš uzroka da se ljutiš i uzbuđuješ. Budi uzdržljiv i 
suzbij svoje rđavo raspoloženje. Ako hoćeš imati radost 
u svojoj djeci, najprije tvoja djeca trebaju imati ra¬ 
dost u tebi. 

3. Budi raspoložena i nježna prema svojoj djeci, 
izjednači se s njima. Budi s njima dijete, a ne njihov 
tiranin. 

SAMOSTALNOST 


Današnja naša mladež želi biti samostalna. Što su 
god roditelji stroži i drže djecu pod nadzorom, toliko 
će ranije ta djeca poželjeti, da se oslobode roditelja i 
da pođu svojim putevima kao samostalni i neograničeni. 
Zato se roditelji trebaju znati držati po strani već kod 
malog djeteta. Tako će oni imati veći utjecaj i vodit 
će sigurnije svoju djecu baš zato, što ih nisu navikli 
na zapovijesti i stalne upute. 

Vaša će vas djeca potražiti, kad im bude potrebna 
vaša pomoć, a da ste im vi potrebni, ona će to naj¬ 
bolje primjetiti, ako ih još od malena učite i uzgajate 
u samostalnosti. 

Nikad ne sprečavajte vašom plašljivošću težnju dje¬ 
teta za djelatnošću. 

Evo jedan primjer o tome: Jedno dijete od godinu 
i po ide samo zadovoljno stazom jednog parka. Tako 
naiđe na stepenice, koje vode na jednu uzvisinu. Djetetu 
dođe volja da se popne na tu uzvisnu. Ja ga ostavljam, 
da se napreže, idem za njim, ali ga ne puštam s očiju. 
Hrabrim ga, i napokon poslije mnogo napora, ali za¬ 
dovoljno, ono stiže do četrnaeste stepenice. Sada dijete 
zaželi, da se vrati natrag istim putem. Ovaj put prelazi 
polako. Najednom mu privuče pažnju jedan grm. Ono 
želi doći do njega, ali uviđa da je to teško. Vraća se 
k meni, hvata sasvim povjerljivo moju ruku i zajedno 
dolazimo do grma. Da sam iz straha zabranila mome 
djetetu, da se penje uz stepenice, njegov osjećaj samo¬ 
stalnosti bi se smanjio, i kasnije ono ne bi tražilo moju 
ruku. 

Svojom samostalnošću dijete se uči postojanosti i 
uzdržijivosti, i to više u zadaćama, koje samo sebi po¬ 
stavlja, nego li u onima, koje mu mi postavljamo. 
Ostavljaj dijete, koliko je god moguće njegovim ličnim 
pobudama i radostima, koju pruža osobni samostalni 
podhvat. 


Jedna osamgodišnja djevojčica željela je nešto ga¬ 
siti za rođendan svojoj sestrici. Dozvolila sam joj, i ako 
sam silno željela sudjelovati u tome, da sama izabere 
i kupi materijal za svoju sestricu, koja je dvije godine^ 
starija od nje. Djeca su po mom mišljenju izabrala, 
dosta težak posao, ali mala me je uvjeravala, da će 
ga moći sama svršiti. Ja sam joj dala upute i ostavila je, 
da sama radi. Ona je pokazala takvu revnost i izdrž¬ 
ljivost, kakvu nikad ne bi pokazala, da se nije osjećala 
odgovornom za uspješno dovršenje poduzetog posla. 
S vremena na vrijeme ona je tražila savjet od mene. 

U dvorištu su rastovarena kola drva i ona se moraju 
prenijeti u šupu. Djeca žele sudjelovati u radu pod nad¬ 
zorom devetgodišnjeg brata. Drva se trebaju odnijeti u 
Šupu prije nego što nastupi noć, zato sam naredila kuć¬ 
noj pomoćnici, da im pomogne, ali djeca ne žele nikakvu 
pomoć i uvjeravaju, da će i sama uspjeti u tome. Ja u 
sebi sumnjam u to, ali ostavljam ih da sama nastave 
rad, da ne bi smanjila njihovu revnost. I zbilja, drva 
su prije večeri nestala iz dvorišta i djeca su zažarenih 
obraza ponosno gledala na svoje djelo! Od tada je 
ostalo uvijek tako, djeca su sama prenosila drva u šupu.. 
Da li bih imala ovu radost, ovu dobrovoljnu pomoć, 
da sam prvi put skratila njihovu želju i radost da rade 
samostalno? 

Ostavljajte djecu da rade samostalno i kod rješa¬ 
vanja školskih zadaća. A koliko puta se događa baš su¬ 
protno! Čim dođe vrijeme da dijete pođe u školu, od¬ 
mah roditelji, može se reći za svoju osobnu radost, 
misle da trebaju pomagati djetetu, pregledavati, da li 
je svako slovo pravilno napisano na njegovoj školskoj 
pločici. Ako je dijete zaboravilo, kako se piše koje* 
slovo, majka je odmah pripravna da mu pomogne. I 
tako još od prvih školskih dana se dijete privikava da 
ne radi samostalno, da uopće ne misli kad majka sjedi 
kraj njega, jer ona misli i radi za njega. To je za njega 
mnogo prijatnije i ono nema potrebu da se udubljuje 
u predmet. Ali oduševljenje za ono, što je doskora bilo* 

novo za njega, nestaje, i, s jedne strane neraspoloženje* 
s druge nestrpljenje, dovode do neprijatnih prizora, te 
tako školske zadaće postaju pravo mučenje. Ne, dragi 
roditelji, vaša djeca trebaju raditi samostalno. Nije po¬ 
trebno da uvijek pregledavate i kontrolirate njihove 
zadaće. I ovdje se povucite na stranu, i vidjet ćete kako 
će sama djeca osjećati potrebu, da vas pitaju za savjet, 
da vam pričaju o školi i pokazuju vam svoje izrađene 
školske zadaće. I poslije, kod ocjenjivanja onoga, što 
je dijete izradilo, budite pažljivi. Niste se ni vi rodili 
učeni! I mi, majke i očevi, imamo tamnih točaka u 
našem prošlom školskom životu! 

Nikad ne oduzimaj svojim primjedbama revnost i 
radost djeci za školu. Oni će već u školi primjetiti kakovo 
je njihovo znanje prema znanju njihovih drugova i po¬ 
trudit će se da učine veće napore. Naravno, ja ovdje 
govorim o normalno razvijenoj djeci. Ali roditelji ipak 
trebaju uvijek voditi kontrolu nad djecom, pregledavati 
njihove knjige i teke, i to bez znanja djece. Ali pustite 
da dijete sazna za svoju ličnu odgovornost. Takva će 
djeca riješiti sama školske zadaće prije igre. 

Kad sam jednom svom djetetu predložila, da se 
odmori jedan sat poslije povratka iz škole, prije nego 
što počne rješavati svoje školske zadaće, ono mi je 
odgovorilo: »Ali, mamice, ja se ne mogu igrati, kad mi 
zadaće nisu riješene. Tada se ja ne mogu radovati 
odmoru«. 

Ista samostalnost treba se dozvoliti djeci i onda, 
kad je u pitanju vježbanje na kakvom glazbenom 
instrumentu. Dijete treba od samog početka osjećati 
naklonost prema glazbi, da bi je dragovoljno prouča¬ 
valo i u tome osjećalo zadovoljstvo i radost. Ja sam se 
lično uvjerila, da ono dijete, koje samostalno rješava 
svoje školske zadaće, uzima vremena i za muzičke vježbe. 
A tamo, gdje se dijete mora svakog dana goniti na 
vježbe, bolje je da se poštede i učitelj i dijete od neko¬ 
risnih satova, i da te satove dijete upotrijebi za slobodne 
dječje igre! 


Samostalnost je korisna i kod uzgoja u pogledu 
čistoće i točnosti. JoŠ u trećoj godini dijete treba otpočeti 
da se samo skida i oblači. Pomogni mu samo onda, kad 
je to baš potrebno, inače ga ostavi neka se malo i namuči. 
Koliko je više djece, toliko će veće biti častoljublje kod 
svakoga od njih, da se samo obuče i svuče. Ako je 
potrebna pomoć, navikni starije sestrice ili braću da 
pomognu mlađima. 

Ne radi kao što rade mnoge majke, koje sa puno 
brizijivosti i naprezanja navlače djetetu cipelice ili 
drugo što, dok uz njih stoji i promatra jedno veće dijete. 
Ne, majka se ne smije baviti time. Ona treba obavljati 
važnije poslove. Navikne li se jedno tvoje dijete, draga 
majko, na tvoju spremnost za svaku uslugu, da sve ti 
činiš, onda ti nikad ne će biti zahvalno. Ja još nikad 
nisam vidjela, da su djeca, čije se majke dan i noć 
žrtvuju za njih, osobito privržena svojoj majci. Ono, što 
se djetetu čini prirodno, ne ostavlja na nj naročiti utisak. 

Dijete treba već u svojoj trećoj godini opažati, 
kako mu je poderana haljinica. Ti ga možeš lako pri¬ 
viknuti na to. Isto je tako i s prljavim rukama. Moja 
najmanja djeca dolaze k meni iz vrta, pokazuju mi svoje 
prljave ručice i mole me da ili operem. Čak i one naj¬ 
manje bacaju u pranje svoje prljave haljinice i traže 
čiste. Ja ih ostavljam da to čine, iako to u početku čine 
nespretno. Ali kasnije, oni to čine baš onako, kako to 
ja hoću. 

Privikni svoje dijete isto tako, da samo opazi, kad 
mu se otkine koje dugme ili mu se što pokida. Uveče 
moja djeca dolaze k meni i ostavljaju svoje oštećene 
stvari na sto za kojim ja šijem, i to čine čak i ona 
najmanja. Ona još zarana primjećuju mane na svom 
odijelu i znaju, što treba njihova mamica popraviti. 
Pazi na to, da ti tvoja djeca zahvaljuju za ono, što im 
učiniš. Onda će to ona činiti radosno i bit će im žao, 
kad svojom nemarnošću zadaju posao svojoj majci. Ali 
i ti, majko, imaj strpljenja i neka ti se tvoj trud ne čini 
previše težak. Ne plaši svoju djecu raznim prijetnjama, 

kad slučajno pođem svoje haljinice, — pa ona su 
djeca! Ali za ono, što svijesno oštete, kazni ih strogo* 
da se tako što ne bi više ponovilo. Želiš li da tvoje 
dijete postane samostalno, privikavaj ga još iz malena da 
ne želi i ne traži saučešče. Ne uzbuđuj se odmah kad 
ono padne, ne trči odmah da ga podigneš. Bolje je da 
mu kažeš kakvu ohrabmjuću riječ. Kao na primjer: 
»Ništa ne boli!« ili »Nije ništa!« Kako će se onda ono 
brzo podići i potrčati u tvoj naručaj! 

Dijete se lako povodi u svom bolu. Moja mala dje¬ 
vojčica udarila je dosta jako glavu u sto. Ja vidim da 
joj je to pričinilo bol, i radujem se što ne plače. Pogla¬ 
dila sam rukom to mjesto i tješila je riječima: »Je li, 
dušice, to ne boli i skoro će sasvim proći!« Tada je 
gospođa, koja je bila kod mene u posjeti, i koja je to 
promatrala kazala: »Ah, jadno dijete! Sigurno ga je 
mnogo zaboljelo!« I mala je najedanput stala gorko 
plakati. 

Svaka je majka naklonjena da bude nježna i po¬ 
pustljiva prema svom djetetu, ali za njegov je odgoj 
bolje, ako je ona malo stroža. Kad dijete poraste, onda 
mu svojim primjerom pokaži, što znači da se čovjek ne 
tuži, da pobjeđuje svoj bol, da bude tvrd prema sebi. 
Tvoj primjer dat će mu poticaj, da i ono tako radi. 
Tome se raduj. Koliko je onda lakše za majku, na 
primjer, u vrijeme bolesti, da njeguje takvo dijete! 

Ovdje spada i uzgoj djece u pogledu njihovog odnosa 
prema kućnim pomoćnicama. Koliko su djeca veća, 
toliko se neprijatniji prizori dešavaju u kući. Ali kad je 
dijete naučeno, da samo sebi pomaže, i da se miješa 
samo tamo gdje je potrebno, onda ne će pasti u isku¬ 
šenje, da napada kućnu poslugu i stvara neprijatnosti. 
Privikavaj svoje dijete da moli i zahvaljuje i za naj¬ 
manje usluge i da ne zapovijeda. 

Jedna desetogodišnja djevojčica došla je iz škole i 
dovela sobom jednu svoju prijateljicu. Kućna pomoćnica 
glačala je baš tada u jednoj sobi, i zato je djevojčica 
došla k majci i zamolila je, da smije sama prirediti bijelu 

^ a ™ ? # sebe i svoju drugaricu. Ona je nalila špirit, 
priredila kavu, postavila sto i pri tome osjećala veliku 
radost. A njena majka? Ona je ostala kod svoga rada, 
obradovana revnošću svoje kćerkice, promatrajući sve 
samo iz daleka. 

Baš u onim, takozvanim boljim krugovima, dešava 
se uvijek ista pogrješka. Zbog držanja kućne posluge i 
zbog straha majke, djeca ne rade nikakav praktičan 
posao, dok u drugim kućama djeca tih godina znaju 
naložiti vatru, zapaliti svjetiljku itđ., i to čak bez nad- 
zora. Zato mila majko, ostavljaj svoje dijete slobodno 
kada želi nešto svršiti. 

I u »boljim« kućama ima vremena, kada je majci 
potrebna pomoć djece, kad ona osjeća veliku radost od 
njihove dobrovoljne pomoći. Može se dogoditi, na 
primjer, da se kućna pomoćnica razboli ili otputuje. 
Tada djeca mogu sama čistiti svoju obuću, pripraviti 
svoju postelju. Devetogodišnja djevojčica može sama 
naložiti vatru u štednjaku, druga prirediti mlijeko itd. 
Kad se priviknu radu, djeca ne će u ozbiljnoj prilici 
činiti djetinjarije, nego će ozbiljno izvršiti svoj posao. 

Naša starija kćerkica dobila je svoju sobicu u 
svojoj desetoj godini. Obradovana time, ona mi je obe¬ 
ćala, da će sama uređivati svoju sobicu prije nego pođe 
u školu. Možda bi mnoge majke odgovorile sa smiješkom: 
»Dijete, ti ne ćeš uspjeti u tome!« Možda sam se i ja 
potajno nasmiješila, ali sam se potpuno složila s njenim 
prijedlogom. Uistinu, ponekad joj je teško, osobito kad 
škola počinje rano, ali ona me ipak nije nikad razoča¬ 
rala: njena je sobica bila uvijek uređena, kad je polazila 
u školu. 

Dopustite svojoj djeci da budu samostalna. No, to 
im se ne smije dopustiti prije nego nauče biti poslušna. 
Ti, mila majko, trebaš biti uvjerena, da možeš pustiti 
svoje dijete da radi samostalno, kad te ono sluša. Ja 
to činim, jer me djeca slušaju, kad im što kažem, i 
kad se umiješam u njihov rad, jer znaju, da ja to ne 
činim bez potrebe. 

POSLUŠNOST 


Pitanje poslušnosti treba biti riješeno, kad dijete 
pođe u školu. Ono treba naučiti poslušnost u roditelj¬ 
skoj kući. Dijete treba još od malena naviknuti na 
poslušnost. Ono treba osjećati nadzor roditelja i prizna¬ 
vati ga. Kasnije bi mu bilo mnogo teže da se uči 
poslušnosti. 

Djevojčica od dvije i pol godine gradila je ku¬ 
ćicu u susjednoj sobi. Ja sam bila zauzeta radom za 
pisaćim stolom. Ona je došla k meni i zatražila, da 
vidim njenu kućicu. Ali ja nisam odmah ustala. Zamo¬ 
lila sam je najljubaznije da nastavi i dalje građenje 
svoje kućice i rekla sam joj, da sam sada zauzeta poslom 
i da ću kasnije doći kod nje. Ona je otišla i nastavila 
svoju igru. Dijete treba znati, da njegova mama ne 
postoji samo za njega. Kasnije, uistinu, otišla sam k njoj, 
i ona je bila sretna, što sam održala svoje obećanje. 

Ne popuštaj nikad svom djetetu, ako si nešto tražila 
od njega. Pa čak ni onda, kad kasnije uvidiš, da tvoja 
želja nije bila najumjesnija. Ali zato, prije nego što 
svome djetetu nešto zapo vi jediš, dobro promisli, da li 
je ta zapovijest na svome mjestu. 

Majka je bila zauzeta šivanjem. Njeno dijete od 
godinu i pol igralo se blizu nje i u isto vrijeme jelo 
komadić kruha. Poslije kratkog vremena dijete je 
počelo bacati mrvice po zemlji. Majka mu je to zabra¬ 
nila i naredila mu da sakupi mrvice. Dijete se nije 
pomaklo. Sada je najlakše da se zapovijest ponovi. Ali 
ako dijete opet ne posluša, može se desiti da se majka 
razgnjevi ili da odustane od svoje želje. Ne, draga 
majko, ostavi na stranu svoj posao i pokaži najlju¬ 
baznije svome djetetu, kako treba sakupljati mrvice. 
Ono će se odmah postarati, da ti pomogne. Idućeg dana 
nauči ga da samo sakupi svoje igračke. Čim počneš da 
mu pomažeš, ono će samo prići da radi i tako će polako 
naučiti da ispunjava tvoje zahtjeve. Ti si bila njegova 


učiteljica. Ono je osjetilo tvoju vlast nad sobom, ali je 
u isto vrijeme osjetilo i to, da si mu drugarica. 

Ladica od šivaće mašine, sa kutijicama za dugmeta 
i druge stvarčice je vrlo privlačiva igra za malu 
dvogodišnju djevojčicu. Ladica se ne može zaključati i 
moja mala svaki dan prilazi k njoj, da se njome zabavlja. 
Zabrana ne pomaže ništa. Dijete to ne razumije, tim 
prije, što sam joj ja sama davala neke stvari iz nje, 
da se njima igra. Čak ni batine nisu pomogle. Šta da 
učinim? Nekoliko dana redom okretala sam mašinu 
s ladicom k zidu, da dijete ne bi moglo naći ladicu i 
da bi je zaboravilo. Ono je zaista nekoliko dana tražilo 
uzalud, ali na kraju, ipak, otkrilo je moju dosjetljivost. 
Sada sam opet okrenula šivaću mašinu na drugu stranu, 
i moja mala pronašla je opet svoju ladicu i htjela je 
ponovo otpočeti staru igru. Tada sam joj rekla strogo: 
»Sad ladica pripada samo meni, i ti ne smiješ ništa 
uzimati iz nje!« Ona se jako začudila i kad je u mojoj 
otsutnosti pokušala izvaditi nešto, dobila je od mene 
malo batina, da bi razumjela strogost moje zapovijesti. 
I sada, kad vidi ladicu otvorenu, ona prilazi k njoj i 
zatvara je govoreći’. »To pripada mami!« Malo batina 
ne škodi malom djetetu ništa, kad je to neophodno 
potrebno, a one su ponekad veoma potrebne i čak 
uspješnije od mnogih riječi. Ali i ovdje, mila majko, 
moraš znati što činiš i zašto Činiš. Nikad ne smiješ dopu~ 
štiti da tučeš svoje dijete samo zato što si zle volje . 
Vladaj sobom , da bi mogla vladati i nad svojom djecom. 

Jedan dječak od dvije i po godine igrao se čavlima 
i poslije ih je trebao sam skupiti. Ali on za to nije imao 
nikakovu volju i ispričavao se riječima: »Ja sam danas 
tako lijen!« Majka mu je ponovno rekla, da to učini, 
ali on to opet nije poslušao, već je pokušao da odgurne 
svoju majku od sebe. Ona je pošla napolje i naredila 
mu ovim riječima da sakupi čavle: »Dok se vratim, 
čavli moraju biti sakupljeni!« Kad se ona vratila, našla 
je čavle na istom mjestu. Riječi nisu ništa pomogle* 

Dječja kolica su najpogodnije mjesto za igru. Ona čuvaju 
dijete od opasnih uglova namještaja. 

ali su pomogle batine, kao iznenadan dažđ poslije spa¬ 
rine. Dijete te ne će omrznuti zbog toga. Ono će skupiti 
čavle makar i sa suzama i poslije kratkog vremena opet 
će prići k tebi. Ono će bez riječi tražiti oproštaj, sve će 
biti zaboravljeno. 

Draga majko, ostavi mnoge riječi i upute. One samo 
slabe utisak. Ako dijete ima povjerenja u tebe, ne će mu 
biti teško, da bude poslušno i da ti se pokorava. Dijete 
još u prvim godinama razumije, što je pravedno. Ono 
dobro razumije, da su udarci bili potrebni. Zato dijete, 
koje je dobilo pravednu kaznu, uvijek će dragovoljno 
poslušati, bilo ranije ili kasnije, da se približi tebi. Ali, 
ako si ga nepravedno kaznila, možda u gnjevu, ono to 
ne će učiniti. Ono treba uvijek osjećati: »Mama ne voli 
da me kažnjava, ali ja sam je izazvao, ja sam kriv za to.« 
Kod kazne, koja je došla zbog gnjeva, iako nije bilo 
mnogo uzroka za to, dijete nikad ne će doći do takvog 
uvjerenja. Zato, majko, pazi na svoje postupke! U slu¬ 
čajevima kad sam se jako razgnjevila, ja sam uvijek 
napuštala mjesto, gdje se desio neprijatni slučaj, da bih 
dobila vremena za razmišljanje, pa makar kakav bio 
uzrok gnjevu. 

Ima mnogo roditelja, koji se raduju, kad malo dijete 
pokazuje jaku volju, čini ono, što hoće, usprkos svojih 
roditelja. Roditelji to smatraju crtom jakog karaktera. 
Ali kako vrijeme prolazi, crte »karaktera« postaju sve 
neprijatnije, i roditelji mnogo kasnije uvide, koliko je 
teško, da se njihovo dijete nauči poslušnosti. 

Mirno, s ljubavlju uči svoje dijete, da te sluša. Nemoj 
žuriti ni u čemu. Pokušaj da otkloniš s puta sve ono, 
što bi mu pružilo priliku, da bude neposlušno, umjesto 
da kasnije lomiš njegovu volju. Imaj uvijek strpljenja. 
Naglost i gnjev najviše škode odgoju. Ali zato nikad ne 
popuštaj svom djetetu. JNikađ ne uzimaj svoju riječ 
natrag. 

Jedno dijete vidjelo je jednu jabuku i htjelo ju 
je dobiti. Ali baš u tom času za nj nije bilo dobro da je 

pojede, i ti si mu to zabranila. Malo kasnije, usprkos 
toga, dijete je došlo s jabukom u ruci, koju je dobilo 
od svoga brata, koji nije znao za tvoju zabranu. Sada 
nemoj pomisliti: »Eh, već je kasno!« Ti ne smiješ 
odstupiti od svog zahtjeva, ali zato ne smiješ se razgnje¬ 
viti. Uzmi mimo jabuku iz mke djeteta, povedi ga na 
dmgu stranu i pokaži mu nešto lijepo, daj mu nešto 
za igranje. Ono će osjetiti tvoju ljubav usprkos zabrane, 
i uskoro će zaboraviti na jabuku. 

Jedno dijete nikad ne može poštovati svoju majku, 
ako ona stalno mijenja svoje raspoloženje i mišljenje. 
A čim je ne može poštovati, ne može je ni voljeti, jer se 
ne može voljeti ono, Što se ne poštuje. Ovo ćeš sve bolje 
osjećati u koliko raste tvoje dijete. U početku je ono 
možda naučilo da te sluša po naređenju, a kasnije će to 
činiti dragovoljno. Čim dijete pođe u školu, udarci 
trebaju po mogućnosti prestati. Ako te nekad i uvrijedi, 
nemoj ga nikad kažnjavati u prisutnosti njegove braće 
ili sestara ili koga drugog. 

Kad dijete poodraste, potrudi se, da ga razumiješ. 
Ono treba osjetiti, da mu se po nešto oprosti i popusti 
zato, što je dijete, i tako će ti uvijek biti poslušno. Ali 
ono mora znati, da se mora ispuniti ono što majka 
zahtijeva. Koliko se puta dešava da majke s neznatnim 
stvarima razdražuju svoju djecu. Takva djeca zbog 
stalnih ukora i pouka otupe i postaju neposlušna, čak i 
u važnijim stvarima. O majke, često puta sitnicama pođ- 
cijenjujete nešto veliko: poslušnost i poštovanje vaše 
ctjece. 


UMJERENOST 

Primjećeno je, da djeca, koja su u roditeljskom 
domu bila odgajana strogo, ali razumno, kasnije su 
mnogo više odana roditeljima, negoli ona kojima je 
svaka želja bila ispunjavana. Zato uzgajaj svoje dijete 
još od prvih njegovih dana u umjerenosti, skromnosti i 
zadovoljstvu. Temelj umjerenosti polaže se još kod naj- 

manjeg djeteta. Ono samo donosi na svijet umjerenost 
sobom. Ali vi, majke, ste one, koje je rušite. Vi stvarate 
sebi nepotrebne terete. Djeca su vam data, da vam budu 
radost. Ali od mnogog truda oko njih, vi ne možete 
osjetiti tu radost. 

Jedno dijete, koje je zdravo i snažno došlo na svijet, 
pored urednog branjenja i čistoće traži i mir. Njega 
treba ostaviti da mirno leži. To je najbolje za njegovo 
tijelo i dušu. Tome se treba priviknuti još od prvih 
dana. Kad počne plakati, ti možeš razumjeti, da li to 
dolazi od bola i da li ga moraš ostaviti da i dalje leži 
mirno ili mu trebaš promijeniti položaj. U najviše slu¬ 
čajeva najbolje je ostaviti ga da malo plače. No, kao 
majci, u početku će ti biti teško da to učiniš. Ali kasnije 
ćeš se uvjeriti, da se ono mnogo brže umiri kad ga 
ostaviš samo, kad zna da ne ćeš doći kod njega, makar 
koliko plakalo, negoli kad trčiš kod njega, čim ono 
zaplače. Ljuljanje, voženje, nošenje na ruci i zavara¬ 
vanje ranije se smatralo kao nešto neophodno kod 
uzgajanja malog djeteta. A koliko često dijete plače baš 
za to, što se odviše bavimo njime, razđražujemo ga i 
zamaramo. Ono bi htjelo mir. Malo dijete ne osjeća 
strah kad je samo. Zato, draga majko, traži za svoje 
dijete tihu sobu u kući, mirno mjesto napolju i nad¬ 
gledaj ga samo s vremena na vrijeme. Ne narušavaj 
njegov mir i privikavaj ga samoći. Kako će ti ono biti 
zahvalno svojim sunčanim osmjehom, kad se nagneš nad 
njegovu kolijevku i odmah će pružiti svoje ručice k tebi. 
Ali tada se ti zadovolji samo blagim osmjehom i pogle¬ 
dom, ne misli da ga moraš odmah uzeti u ruke. Ništa 
mu ne će biti, ako ga opet ostaviš samo. Ta ono drugo 
i ne očekuje! Ne misli da je njemu dosadno. Ono ima 
svoje zabave: svoje prstiće, vrpce na zavjesicama, sun¬ 
čane zrake, koju šaru na zidu itd. 

I kasnije, poslije njegove prve godine, kad se nje¬ 
gove želje povećaju, nemoj misliti, da tvoje dijete ima 
potrebu za tobom, da se mora s tobom igrati. Ostavi ga 
uvijek, da se samo igra. Uvijek mu obraćaj pažnju na 

nešto novo, kad vidiš, da mu je jedna igra dosadila. Za 
majku je velika radost i draga razonoda, kad može 
promatrati, kako se njeno dijete igra. Igra je dječji 
specijalitet. Za današnju djecu nije ništa dovoljno lijepo 
i zanimljivo. Igračke su dostigle svoje savršenstvo. Zato 
mnogo puta vidimo ovaj prizor: dijete drži u ruci 
igračku i tupo gleda u nju, jer u tom majstorskom djelu 
odraslih ono ne može ništa razumjeti, ništa s njime 
otpočeti, osim da ga možda razbije u komadiće. Odrasli 
nisu ostavili ništa, što bi dalo poleta dječjoj mašti. A 
kako sijaju dječje očice kod jednostavne igre s pijeskom! 
Kako silno vole dječaci puštati da na vodi plivaju male 
lađice ili životinjice, koje su oni sami načinili! Na sreću, 
današnja skupoća goni mnoge majke da načine svojoj 
djeci prostije igračke. Otac u slobodnim satovima po¬ 
činje rezati, lijepiti i lupati. On se sjeća slika i figura 
iz svoga djetinjstva, i sada ih ponovno gradi za svoju 
djecu. A oduševljenje i radost njegove djece mu je 
najbolja nagrada za to. 

Dobro je da se u prvim godinama dijete odgaja 
u posebnoj, zatvorenoj stolici, dječjoj košarici ili 
kolicima, gdje je ono sačuvano od opasnih uglova na¬ 
mještaja. Tako ono samo pokušava da se uspravi na 
svoje noge i da malo hoda, a kad se umori, ponovno 
sjeda kod svojih igračaka. Može se reći: ova stolica, 
koja je tako sagrađena, da se dijete može u njoj slo¬ 
bodno igrati, poštedila je jednu osobu, koja bi morala 
biti uz dijete. Ali, majko, pazi da ne vadiš dijete odmah 
iz stolice, kad ono izrazi želju za to. Daj mu onda neku 
novu igračku, ali mu ne popuštaj. Čim ono jednom zna: 
»Mama me ne će izvaditi iz stolice, pa ma koliko plakao«, 
ti si onda gospodar situacije. Tada će dijete i samo 
ostajati u stolici, pa čak i onda, kad je već naučilo da 
ide. Ja sam često stavljala i po dvoje djece u stolicu. 
Veće je znalo, što treba činiti i tako je zabavljalo ma¬ 
njega. Često puta pozajmljivala sam moju dječju stolicu 
i drugima. A koliko puta su mi je oni vratili već poslije 
nekoliko tjedana govoreći: »Moje dijete ne će uopće 

više ostati u njoj. Stalno hoće biti izvan nje«. Tada 
sam uvijek pomišljala: »Mila majko, a što će biti ka¬ 
snije, kad ti već sada nemaš nikakav utjecaj na svoje 
dijete, kad tvoj ugled ne uspijeva ni kod prvog 
pokušaja.« 

Sretno je ono dijete, koje su njegovi roditelji nau¬ 
čili umjerenosti, koje se raduje onom najmanjem što 
dobije iz očevljeve ili majčine ruke: jednom katalogu 
sa slikama, jednoj praznoj kutiji, jednoj obojenoj vrpci 
ili komadiću stanjola. Baš radost u sitnicama unosi u 
svakodnevni dječji život atmosferu blagdana i čini ga 
sretnim, pa kolikogod bila oskudna životna sredstva 
njegovih roditelja. 

Privikni svoje dijete još dok je dojenče na uredno 
uzimanje hrane i ne misli da je gladno, čim zaplače. 
Kad je dijete malo veće, pazi na to, da svoje obroke 
uzima u određeno vrijeme. Nikad nemoj dopustiti da 
uzme komadić kruha ili što drugo prije obroka. Možda 
bi ti lakše bilo da u jednom trenutku popustiš njegovoj 
želji, ali kasnije se nemoj čuditi ako ga ne možeš navik¬ 
nuti na red i ako se u njemu razvije lakomstvo, koje 
će te iznenaditi. Nauči svoje dijete već u početku, da 
njemu nije potrebno sve ono što vidi. Potrebno je da 
ono može mirno gledati kad neko od odraslih pije, na 
primjer, čašu slatkog vina, dok se samo mora zadovoljiti 
vodom, ako je baš tada žedno. Koliko sam puta vidjela 
da u takvom slučaju čašu vina pružaju djetetu riječima: 
»Ah, ništa! I ono može piti malo vina!« Time se udara 
temelj neumjerenosti i truje nježni dječji organizam. 

Uči svoje dijete, da dijeli sa svojim bratom ili se¬ 
stricom ono, što dobije na dar od drugih. Moja djeca 
donose mi uvijek sama ono, što su dobila, da bih ja to 
podijelila svakome od njih ili pak, da bi se učila umje¬ 
renosti, gonim ih da dio od toga ostave za kasnije. Ona 
su tako navikla i uvijek tako čine. I kad im stanem 
dijeliti onaj drugi dio, onda se opet raduju. 

Tvoje dijete treba biti umjereno i skromno, a gdje 
Će to lakše naučiti, ako ne pored svoje braće i sestara. 

53 


i 


Kako u hrani tako i u zabavama uzgajaj svoje dijete* 
u umjerenosti. Slobodno mu uskrati jednu igru, koju 
ono osobito voli, ili koje drugo zadovoljstvo. Tvoja djeca 
moraju činiti sve ono, što drugi čine, a trebaju se 
naučiti da se odriču od nečega. Ali zato ih nagrađuj u 
malim zadovoljstvima u domaćem krugu. Dozvoli da 
njihovi drugovi dođu u tvoju kuću i da se tu bezazleno 
raduju. Roditelji, izvodite uvijek svoju djecu na čist 
zrak, u polje, u brda, čim imate vremena i priliku za to. 

Osobito ti, majko, ne budi lijena. Ostavi ponekad 
svoj posao na stranu, pogotovo kad je vrijeme lijepo, 
za vrijeme ferija, i posveti se svojoj djeci. Tvoja će se 
djeca radovati i bit će ti zahvalna, što imaš vremena i 
za njih. Nađi vremena, da se s njima kupaš, plivaš,, 
sunčaš itd. Ona trebaju od malena znati, da se ljetni 
odmor provodi zajedno s roditeljima. Koliko je često 
slučaj, da majka ima uvijek vremena za malu djecu i 
smatra da mora biti uz njih. kad djeca poodrastu i 
uistinu osjete potrebu za blizinom svoje majke, onda 
ona nema vremena za njih. Ona sada ima sasvim druge 
interese i smatra, da njena djeca mogu biti i bez nje. 

Jedno skromno, poslušno dijete nikad ne će biti 
teret svojim roditeljima. Ono im ne će činiti teškoću 
raznim željama i pitanjima. Ono se zna samo zabavljati, 
i ako mu majka dozvoli, da joj pomogne u radu, to će za 
njega biti najveća radost. Tako mu ti, na primjer, možeš 
dopustiti da skuplja s tobom jabuke, čisti orahe, briše 
suđe, plijevi, zalijeva vrt itd. To su radosni satovi za 
mališane još prije nego što pođu u školu. Radeći u igri, 
oni će naučiti da nije nečasno raditi. Tako ne će nikada 
gledati na radnike s visine, prezrivo. Ja se tako radujem 
kad moja djeca najprostijeg čovjeka oslove riječju 
»gospodin.« 

Jedna mala nagrada poslije dužeg posla mnogo će 
obradovati djecu. Samo to se ne smije uzeti kao pravilo. 

I nagrada treba biti skromna. To će ohrabriti djecu da 
budu ustrajna u poslu. 

Moj najveći dvanaestogodišnji sinčić voli raditi za 
vrijeme ferija i za vrijeme školske godine u vrtu. On 
dovozi šljunak na vrtne staze i dobiva po dvije kune na 
dan. Za jedan koš ispljevene trave dobiva po jednu 
kunu, a isto toliko i za skupljanje grančica po zemlji, 
koje je bacio obrezivač drveta. 

Čim želimo, da naša djeca budu skromna, razumije 
se, mi roditelji trebamo biti zadovoljni onim, što imamo. 
Tako im pokazujemo primjerom da čovjek može biti 
sretan i u skromnim prilikama. 

Ako upućujemo svoju djecu, dok su još mala na 
posao i skromnost, to će donijeti svoje dobre rodove, 
kad ona odrastu, jer ona su igrajući se, neprimjetno, 
naučila ono, što će im u kasnijem životu poslužiti kao 
blagoslov: ljubav prema radu. 

Mi već od prije četiri godine nemarna kućnu pomoć¬ 
nicu. Ali smo postepeno tako naučili na to, da se i moja 
djeca i mi odrasli osjećamo vrlo sretni. A kako svrša¬ 
vamo svoje poslove? Svako od djece ima svoj određeni 
posao i dobiva za to svoju odgovarajuću nagradu. Jedan 
ima za dužnost čišćenje obuće i postavljanje stola, drugi 
se brine za živinu, jedna djevojčica se stara za koze, 
druga za sobe itd. Ali i ovdje majka treba dopustiti 
djeci, da sama naprave raspored o svome poslu. Ne smije 
im se uvijek zapovijedati. Majka treba samo nadgledati 
posao, hrabriti ih i ni u kom slučaju ne smije im po¬ 
kvariti radost, koju oni osjećaju od učinjenog rada. 
Majka treba imati povjerenje u svoju djecu i ne smije 
misliti da im uvijek mora pomagati. Ona se treba starati 
da u svakodnevnom životu i između posla, koliko god 
je to moguće, pruži svojoj djeci radosne časove odmora. 

DJETINJSTVO 

Ništa nije ljepše i privlačnije od jednog djeteta, 
koje je uistinu dijete, koje se raduje što je dijete i u 
svom djetinjem raju ne želi se odreći ničega. Zato, kako 
lako i sretno raste dijete usred svoje braće i sestara. Ono 

nema potrebu da se zabavlja s odraslima i uvijek se 
može igrati i šaliti. U takvim domovima se u svako 
doba čuju radosne pjesme i poklici. U obitelji gdje ima 
više djece do majčinog uha ne dolaze sigurno nikad 
pitanja: »Što da se igram?« ili »Ne znam, što da radim!« 
Ali, da li imaš malo ili mnogo djece, mila majko, 
odgajaj ih uvijek, da budu djeca. Pusti ih da rastu, ne 
dajući im objašnjenja o svemu. Ako dijete želi nešto 
saznati, ono će te samo zapitati. Koliko više ostavljaš 
svoje dijete da živi i misli samostalno i mirno, toliko će 
te rjeđe zapitkivati i mučiti svojim: »Zašto?« 

Istina, većina roditelja raduju se i diče time, kad 
im se učini, da je njihovo dijete već pametno i razumije 
mnogo što. Oni tada popravljaju njegove izraze, pouča- 
va J u ga i tako mu oduzimaju, što god mogu ranije, sve 
ono što ga čini djetetom. Ali to nije potrebno. Dijete ne 
treba hiti »starmali«, već pravo dijete. Ja mislim da je 
za nas roditelje velika radost, kad naše dijete svojom 
živom maštom na djetinjski način objašnjava sebi mnoge 
stvari, dok sažaljivo gledamo na to, kako se naša djeca 
jedno za drugim oslobađaju onoga, što je djetinjsko kod 
njih. Ja sam od početka počela zapisivati sve originalne 
djetinjske izraze i postupke. Kako su se kasnije moja 
djeca zabavljala time i rado slušala o tome. Baš u prvim 
godinama života je promatrački dar kod djece osobito 
veliki. Zato, ne uspavljujte njihove misli svojim stalnim 
poukama. Pustite ih, da sebi daju objašnjenja. 

Dokle god zakon dozvoljava, nemoj slati svoje dijete 
u školu, nego ga sačuvaj potpuno pod svojim nadzorom. 
Ne dopusti, da se ono navikne na ulicu, već ga uvijek 
drži uz sebe, pod svojim utjecajem, bilo u dječjoj sobi, 
bilo u vrtu, dvorištu ili pak ponesi sobom kakav posao 
i iziđi s njime u šetnju ili u park. Ako je moguće da 
dijete ima svoju sobu, to je najbolja priprema za školu 
i za život. 

Ne dopusti da se izgubi utjecaj, koji si imala na 
dijete do njegove sedme godine, kad ono pođe u školu. 
Neki roditelji jedva dočekaju da im dijete pođe u školu. 

Ono je bilo toliko napredno i toliko razvijeno, da oni 
nisu mogli više njime vladati, i zato roditelji misle da 
je bolje, ako dijete pođe ranije u školu. Ne, majko, 
nemoj to činiti, ako je ikako moguće. Posljednjih godina 
djetinjstva, kada vaša djeca potpuno pripadaju vama, 
kad im se duša probudila i otvorila pred vama, onda 
možete učiniti mnogo više dobra za njih negoli škola. 
Jedna godina u tom dječjem životu je od velike važnosti. 

Ostavi dijete i kad pođe u školu, da bude i dalje 
dijete. Pusti ga da ono malo slobodnog vremena poslije 
školskih satova i rješavanja školskih zadaća provede 
odmarajući se u djetinjskoj igri. Nastoj, da ono rješava 
svoje zadaće, dok su mu još svježe u sjećanju, ali ga 
nemoj mučiti svojim častoljubljem, da bude najbolji đak 
u školi. Imaj uvijek na umu, ako je što propustilo 
naučiti da ima još mogućnosti dopuniti svoje znanje u 
kasnijem životu, ali kad prođe vrijeme djetinjstva, nikad 
mu ne možeš više povratiti njegov dječji raj. Mi, da¬ 
našnji roditelji, mislimo da je dobra školska naobrazba 
nešto najbolje, što bismo mogli dati našoj djeci za život. 
Ali ne zaboravljamo li često, da se pobrinemo i za ka¬ 
rakter i dušu svoje djece! 

Koliko mnogo voli naša mladež da ide svojim vla¬ 
stitim putem. Ona se tako lako odkida od roditeljskog 
doma, iako bi trebala ostati povezana i prirasla s njime 
za cijelo vrijeme svog života. Možda si ti za to sama 
kriva, draga majko. Meni je uvijek žao, kad po ulicama 
ili parkovima sretnem djecu, ostavljenu pod nadzor 
sasvim mlade i neiskusne djevojčice, kojoj možda iz 
roditeljske kuće fali svaka priprema za uzgoj i nadzi¬ 
ranje djece. A gdje je majka? Možda kao dobra, vrijedna 
domaćica priprema nešto u kući, a zaboravlja da se skoro 
sve drugo može prije propustiti jednoj plaćenoj osobi 
negoli svoje dijete. Ili možda majka pripada onoj vrsti 
žena, koje svoje vrijeme i sposobnosti poklanjaju raznim 
humanim društvima, koje nemaju djece, i teže da se 
nečim zanimaju. A vi mislite na vašu najbližu zadaću, 
na vašu djecu. Kad budu vaša djeca odrasla, i za vas će 

nastati godine, kad ćete svojim iskusnim materinstvom 
moći surađivati u društvenom životu. Ali vam je prvo 
mjesto u obitelji. 

Da bismo svoju djecu pridobili za sebe, moramo im 
kadkad nešto i popustiti. Nekad i mi moramo žrtvovati 
nešto za njib. 

U našem dvorištu su stajala prazna kola, u kojima 
je bio dovezen ugljen. Kola su bila spremna da pođu, 
i djeca su skakala oko njib radosno. Kad sam se pri¬ 
bližila djeci, ona su me pogledala pitajućim pogledom,, 
da li ću im dopustiti da se malo povezu. Ja sam vidjela 
da su kola zamazana i da će dječje haljinice i ruke 
dobiti nešto od boje ugljena. Ali da ne bi bilo plača, 
ja sam im dala znak pristanka. Nekoliko pregačica se 
mogu lako oprati, a ruke umiti. Ja sam želila djeci 
priuštiti radost. Sjajući se od zadovoljstva, ona su me 
gledala zahvalnim pogledom. Ja sam čitala u njihovim 
očima: »Mama nas razumije i raduje se s nama«. Drugi 
put će se oni potruditi da me nečim obraduju. 

Ako je potrebno da se kazni kakvo dječje neva- 
ljalstvo, vika, nepristojno držanje ili nepristojne riječi, 
onda djeca znaju da je to bilo potrebno i neizbježno., 
što se tiče zadovoljstva, seoska djeca imaju mnogo veću 
prednost nego gradska. Sretno je ono dijete, koje se može 
slobodno igrati u svojoj kući ili vrtu. Ali prava djeca 
su svuda sretna. Ona ne osjećaju nikakav nedostatak, 
zahvaljujući svojoj mašti. U svojoj mašti ona dočaravaju 
sve što im je potrebno.. Ja mnogo volim prisluškivati 
svoju djecu kad se igraju i misle da su sama. Ona rado 
oponašaju odrasle. Kad se, na primjer, igraju »roditelja 
i djece«, nisi li čula da točno oponašaju tvoje zapovjedi? 
U njihovim riječima možeš vidjeti kao u ogledalu svoje 
vlastite postupke prema djeci i kućnoj posluzi, i začudit 
ćeš se, kako djeca znaju promatrati. 

Ne smetaj ih u njihovim igrama. Ne pomućuj sitni¬ 
cama radosno raspoloženje svoje djece. Pusti ih na 
slobodu, pa makar nekad postradala od njihove igre, 
koja neznatna stvar. Savjetuj ih, kad te pitaju i mole za 

neke stvari, koje su im potrebne za igru. Kad ostaviš 
svoju djecu, da se igraju, dok im je volja i kako žele, 
time ili privezuješ za roditeljsku kuću i, prije svega, za 
sebe. Kako su ti onda zahvalna, kad razumiješ i ispu¬ 
njavaš njihove male molbe, koje su u njihovim očima 
velike! U koliko više postaješ sama dijete s njima, 
toliko će te više tvoje djeca poštivati i slušati. Ti daješ 
od sebe, ali zato primaš mnogo i od njih, što ti čini 
radost. Ja sam malo prije rekla, da imam veliku radost 
sa svojom djecom. Za to imam mnogo zahvaliti našem 
međusobnom razumijevanju. Stoga su i moja djeca gotova 
da ispune moje želje. Ona. na primjer, odlaze u veče 
ranije u krevet, a u jutru ustaju ranije i sama se 
spremaju za školu. Uvijek su gotova da mi učine neku 
uslugu, kako djevojčice tako i dječaci. 

Na kraju bih htjela spomenuti još neka pitanja, o 
kojima se danas mnogo govori, i što je takoreći postalo 
moda. Ali ja mislim da za to nije potrebno mnogo priča 
i teorija. Ako između roditelja i djece postoji pravo 
povjerenje, onda će dijete, kada ga muče neka pitanja, 
koja ono ne može razumijeti. zapitati one koji su mu 
najbliži. Tada ti, majko ili oče. govori s njime sasvim 
prirodno, zadovolji njegovu radoznalost, uzmi za objaš¬ 
njenje primjere iz prirode. Ako te ono ne smije zapitati, 
ti ćeš ipak iz razgovora s njime primjetiti, da je došlo 
vrijeme, kad trebaš sama progovoriti sa svojim djetetom 
i dati mu potrebna objašnjenja, a ne čekati da mu o 
tome govore njegovi školski drugovi. Dijete treba znati 
i biti uvjereno, da i takve stvari može saznati od svojih 
roditelja, i to stvara novu vezu između roditelja i djece. 

Postavimo li pravi temelj odnosu između roditelja 
i djece u djetinjstvu, onda će i kasnije biti lako naći 
pravi put k djeci, kad postanu veliki sinovi i kćeri. Ne 
oklijevajmo da im obratimo pažnju na neke stvari, ali 
ne zaboravljajmo da ima stvari u čovječjem životu, koje 
izgube svoju nevinost i draž, kad se o njima mnogo 
govori. To su one stvari, koje treba svatko sam proživjeti. 

STARANJE ZA DRUGE 

Dijete je po prirodi sebično. Njegovo malo ja je 
predmet svih njegovih želja i misli, i u njemu se i neho¬ 
tice budi tiranin, koji se otkriva u njegovoj naklonosti, 
da sve uništava. Igračka je tek onda ispunila za njega 
svoju ulogu, kad ju je potpuno rastavilo na njene 
dijelove. A ta dječja navika lako se prenosi sa predmeta 
na životinju. Zato je potrebno još kod uzgajanja sasvim 
malog djeteta obratiti pažnju na zaštitu životinja. 

Nikada nemoj dopustiti, da tvoje dijete za razonodu 
i nesvjesno muči i ubije jednu životinju, da zgnječi 
muhu ili da zgazi kakvog kukca. Dopustiš li to, nemoj 
se onda čuditi, ako ono ode i korak dalje i sa zadovolj¬ 
stvom otkine krila muhi, stane na rep psu, baci kamen 
na životinju. Dijete se treba još iz malena učiti, da i 
najmanja životinja osjeća hol. Kad dijete to shvati, a 
ipak ga zatekneš da muči neku životinju, na primjer 
staje na šapu psu, tada ga uzmi i zgazi mu lako njegovu 
nožicu, tako da osjeti bol. Poslije ćeš se uvjeriti, da 
nikad više ne 6e mučiti životinje. Malo dijete često 
griješi i nesvjesno, ali je tvoja dužnost, draga majko, 
da usadiš u njegovu dušu ljubav prema životinjama. 
Djetinja duša je vrlo pogodna za to. Dijete može lako 
razumjeti životinje. Ono se ne plaši od njih. Ali koliko 
mnogo majki i kućne posluge ne mogu se savladati 
kad vide pauka, miša ili žabu, nego vrisnu od straha i 
s odvratnošću gaze svakog crvića, svakog pužića. Koliko 
se mnogo griješi time protiv osjećaja najmanjih! Nemoj 
se podsmjehivati djetetu, da ono misli, da i biljke 
osjećaju bol, nego se raduj, kad ono zbog toga ne želi 
otkinuti ili baciti jedan cvjetak. Isto tako nemoj dopu¬ 
stiti, da djeca hvataju leptire, objasni im, da su to živa 
bića, koja bi se htjela radovati na slobodi i sunčanoj 
svjetlosti. Uvijek skloni na stranu svoje dijete, kad se 
kolje neka životinja. A kad ono odraste u njemu je 
ukorijenjena sućut prema životinjama, onda će samo 
bježati od sličnih prizora. Isto tako nikad se ne će 

radovati i ne će gledati mirno kad neki zao kočijaš 
nemilosrdno tuče svoje konje ili kad teško natovarena 
kola ne mogu krenuti naprijed. 

Mi živimo u jednoj strmoj ulici. Moja me djeca 
uvijek dozivaju, kad vide, da se neki konji muče. 
Koliko puta sam u takvom slučaju posavjetovala koči- 
jaša i tako pomogla jadnim životinjama. Danas čak i 
jedno mali dijete može ustati u zaštitu životinja, ako 
slučaj dostavi najbližem redaru, koji će učiniti ostalo. 
Dobro je, ako dijete ima sućut prema životinjama, 
hrabri ga u tome. 

Sedmogodišnja djevojčica vratila se ožalošćena iz 
škole i javila mi, da su joj u vrtu neki kopači, smijući 
se, pokazali krticu, kojoj su noge svezali za kamen. 
Jadna životinjica, želeći da se oslobodi, bacala se stalno 
amo tamo. Ona mi nije dala mira, dok nisam s njom 
otišla kod radnika i zamolila ih. da sasvim ubiju 
životinju, koja je od napora bila skoro mrtva. Oni su 
to učinili smijući se. Tek poslije toga dijete se umirilo. 

Djeca i životinje imaju nečeg sličnog. Oni se dobro 
razumiju. Dijete prema životinji osjeća isto, što i prema 
nekom sebi sličnom. Zato, gdje ima djece, tamo trebaju 
biti i životinje. Kako je dirljivo, kad se vidi, kako jedno 
malo dijete voli svoje jagnje i stalno je uz njega. Ono 
razgovara s njime svojim jezikom i tako se sporazu¬ 
mijeva. Njih nešto privlači jedno drugome. I četvero- 
nožni drug s punom ljubavlju dozvoljava strpljivo, da 
ga mali prijatelj mazi, često ne baš nježno. 

Kako djeca vole promatrati, kad se izlegnu pilići! 
Tada nađi vremena i zajedno sa svojom djecom promatraj 
kvočku iz bliza. Tada će ona sama primjetiti kako se 
kvočka brine za svoje piliće, kljuca i daje im zrnca, 
kako ih zove k sebi kod najmanjeg šuma, a oni je 
slušaju i sakrivaju se pod njena krila. Ovakva proma¬ 
tranja su bogata pouka za našu djecu. Jedno od moje 
djece povikalo je iznenada kod jednog ovakvog proma¬ 
tranja: »Je li, mamice, kvočka ima poslušniju djecu 

od nas?« Tako djeca uopće promatraju sve što je u vezi 
sa životinjskim svijetom. 

Jedan dječak od dvije i pol godine došao je i 
javio mi plačući, da je jedna od kokošaka umrla. Ja 
sam pošla s njime kod nje, i dijete mi je pokazalo 
nepomičnu kvočku, koja je sjedjela na jajima, a za koju 
je dijete mislilo, da je mrtva. 

Ako je moguće, povjeri svom djetetu, da se brine 
za neku životinju, pa bilo to kanarinac, mačka, kokoška, 
golub itd. Ali ovdje, mila majko, trebaš imati povjerenje 
u svoje dijete. Pusti ga, da se zaista stara za svoju 
životinju. 

Tako, na primjer, moj osmogodišnji dječak stara se 
za svoje golubove. On im daje branu, čisti golubinjak, a 
ja nadzirem njegov rad, ali najviše tako, da on to ne 
primjeti. Tako sam se uvjerila, da on nije ni jednom 
propustio da ih nahrani, što je dokaz, da je svijestan 
svoje odgovornosti. Kako djeca vole životinje, koje su 
im povjerene, da se o njima staraju! Oni ne žale truda 
za njih. A to pruža mogućnost, da se u njima razvije 
osjećaj odgovornosti. 

Uči svoju djecu već u početku zime, da skupljaju 
mrvice za hranjenje ptica preko zime. To će ih zaintere¬ 
sirati, i ona će revno donositi ono, što su skupila. Onda 
će ti ona pomagati u hranjenju ptica i radosno će 
promatrati, kad ih drugi hrane. Takva djeca ne će nikad 
moći raniti neku pticu. 

S ljubavlju prema životinjama kod djece će se pro¬ 
buditi i gotovost na samoodricanje. 

Tako, na primjer, naš stariji dječak dobrovoljno 
skuplja šećer, koji mu pripada, i daje ga konjima, osobito 
onima, koji stoje na suncu, vjetru ili hladnoći pred 
krčmom, dok unutra kočijaši piju. Zajedno sa zaštitom 
životinja u duši djeteta postavlja se temelj i za dobro¬ 
činstvo, iz koga će se lako razviti ljubav prema ljudima. 
Čim je ono jednom naučilo, kako se hrani ili odgaja 
životinja, tada će se htjeti hrinuti i za svoju braću i 
sestrice. A to mogu činiti dječaci kao i djevojčice. Oni 

možda tajno imaju sućut prema onome, što je nježno 
i nezaštićeno. Zato, draga majko, bit će ti lako da ih 
upućuješ na to. Nije potrebno da im mnogo govoriš, već 
im više pokažuj primjerom svoju ljubav prema ljudima. 
Oni trebaju vidjeti, da ti imaš saučešća i sućut prema 
onima, koji pate i koji su nezaštićeni. I ti ćeš se uskoro 
uvjeriti, da će tvoja djeca željeti, da učine više i od 
tebe u tom pogledu. Kako ona vole davati od svoje 
ušteđevine! Nemoj im to braniti. Povedi ih kadkada 
sobom, kad posjećuješ stare i nemoćne, ali nemoj ih 
prinuđavati na to. Da bi ti učinili radost., oni će biti 
gotovi, da pomognu svakome, kome je potrebna pomoć. 
Nekome će pomoći kod nošenja kotarice, drugome će 
pomoći kod penjanja itd. Navikni svoju djecu i na darež¬ 
ljivost. Ona se na taj način trebaju naučiti na samo- 
požrtvovnost, da podijele s drugom djecom nešto od 
svojih igračaka ili hrane i tako da i drugoj djeci učine 
radost. Dijete voli primati poklone, ali se ono još od 
rana treba naučiti, da je blaženije davati negoli uzimati. 
Zato kad nešto poklanja, neka to ono samo učini, da bi 
bilo svjedok radosti, koju je učinilo svojim darom. 

Čim je dijete odgojeno, da se stara za druge i da 
voli ljude, ono nikad ne će ismjehivati maloumne i sakate 
i nikad ne će pokušavati da ih oponaša. Nemoj nikad 
dopustiti nešto slično. Naprotiv, ulij duboko u njegovo 
srce osjećaj zahvalnosti prema Bogu, što mu je dao 
dobro zdravlje. 

Na kraju da kažem još nešto o vjerskom odgoju. 
Vjerski odgoj je nešto najljepše, jer vjera otkriva ono, 
što je najdublje u životu i dovodi u najužu vezu dječje 
srce sa srcem majke. 

Osnovno načelo i ovdje treba biti: nastoj sebe usa¬ 
vršiti prije nego počneš svoje dijete učiti savršenstvu. 
Znaj, majko, da tvoje dijete uzima kao primjer za svoje 
poglede i načela tvoje poglede i tvoja načela. Ne zabo¬ 
ravljaj, da u očima tvoga djeteta ti dolaziš odmah poslije 
Boga. Tvoj odnos prema Bogu i tvoja odanost božanskim 
načelima su najbolja Škola za njega. 

Ulij u svoje dijete, da nebeski Otac vidi i zna sve, 
onda će se ono iz malena bojati da laže i laž će mrziti. 
Kad vidiš, da je dijete pogriješilo, uzmi ga mirno k sebi, 
govori s njime ozbiljno i nastoj, da ono slobodno i 
povjerljivo prizna svoj grijeh. Nemoj plašiti dijete 
svojim gnjevom i zastrašivanjem. Ono će ti biti zahvalno, 
kad mu se savjest opet umiri i kad osjeti tvoju ljubav. 
Osim toga, ne zaboravljaj potrebu molitve u svakiđanjem 
životu. To ne propusti čak ni onda, kad ti se čini, da 
imaš premalo vremena. Povjerenje i pouzdanje u Boga 
jest nešto najbolje, što možeš dati svome djetetu u nasli¬ 
jeđe. Ljubav prema Bogu je nešto najljepše u čovječjem 
životu; ona je zaštita ne samo od grijeha i poroka, nego 
i od mnogih nesreća, očajanja i patnji. 

Mila majko, ne žali truda da svojoj djeci daš pravi 
odgoj. To je skupocjenije od svakog zemaljskog blaga. 
To će najbolje osigurati sreću tvojoj djeci, a njihova 
sreća bit će ti najbolja nagrada za tvoj neumorni i 
strpljivi rad. 

